cyanic-selkie/wikianc huggingface dataset:
羅莎盧森堡
縮圖|羅莎盧森堡像 羅莎盧森堡，波蘭人也，年二十八移籍德國. 一八七一年三月五日生，一九一九年一月十五日歿. 以行馬學，治哲學、經濟學，籲非攻，策社會主義革命名. 歷與波蘭王國立陶宛社會民主黨、德國社會民主黨、德國獨立社會民主黨、德國共產黨. 一九一五年，德國社會民主黨贊德國與一戰，盧森堡遂偕卡爾李卜克內西立反戰之斯巴達克同盟，即後德國共產黨之濫觴也. 十一月革命時，盧森堡立紅旗報，斯巴達克策事者以為中樞也. 斯巴達克同盟舉事，盧森堡以為失， 而猶勵墮政府，絕和談. 時弗雷德里希艾伯特攜社會民主黨執政，遣自由軍團平起事、剪斯巴達克同盟. 自由軍團者，政府所給，多一戰退兵，武備而非軍者也. 盧森堡與李卜克內西並為自由軍團所獲，皆殉於不審而決焉；死，棄羅莎於蘭德維希渠. 盧森堡以列寧主義、和緩之社會民主主義皆非，故後世左居之學士、左家，所評多有牴牾. 而東德官府，以共產主義施政，極義盧森堡、李卜克內西，以為範焉. 德國衛憲部以尊二氏為德國極左者之例故.
據
分類:羅曼諾夫列傳 分類:基礎之文
磚
凡埏泥造磚，亦堀地驗辨土色，或藍、或白、或紅、或黃（閩廣多紅泥. 藍者名善泥，江浙居多），皆以粘而不散、粉而不沙者為上. 汲水滋土，人逐數牛錯趾，踏成稠泥，然後填滿木匡之中，鐵線弓戛平其面，而成坯形.
凡郡邑城雉、民居垣牆所用者，有眠磚、側磚兩色. 眠磚方長條. 砌城郭與民人饒富家，不惜工費，直疊而上. 民居筭計者，則一眠之上，施側磚一路，填土礫其中以實之，蓋省嗇之義也. 凡牆磚而外，甃地者曰方墁磚；榱桷上用以承瓦者，曰楻板磚；圓鞠小橋樑與圭門與窀穸墓穴者，曰刀磚，又曰鞠磚. 凡刀磚削狹一偏面，相靠擠緊，上砌成圓，車馬踐壓，不能損陷. 造方墁磚，泥入方匡中，平板蓋面，兩人足立其上，研轉而堅固之，燒成效用. 石工磨斫四沿，然後甃地. 刀磚之直視牆磚稍溢一分，楻板磚則積十以牆磚之一，方墁磚則一以敵牆磚之十也.
凡磚成坯之後，裝入窯中，所裝百鈞則火力一晝夜，二百鈞則倍時而足. 凡燒磚有柴薪窯，有煤炭窯. 用薪者出火成青黑色，用煤者出火成白色. 凡柴薪窯，巔上偏側鑿三孔以出煙，火足止薪之候，泥固塞其孔，然後使水轉鏽. 凡火候少一兩，則鏽色不光. 少三兩，則名嫩火磚，本色雜現，他日經霜冒雪，則立成解散，仍還土質. 火候多一兩，則磚面有裂紋. 多三兩，則磚形縮小拆裂，屈曲不伸，擊之如碎鐵然，不適於用. 巧用者以之埋藏土內為牆腳，則亦有磚之用也. 凡觀火候，從窯門透視內壁. 土受火精，形神搖盪，若金銀熔化之極然. 陶長辨之.
凡轉鏽之法，窯顛作一平田樣，四圍稍弦起，灌水其上. 磚瓦百釣，用水四十石. 水神透入土膜之下，與火意相感而成. 水火既濟，其質千秋矣. 若煤炭窯視柴窯深欲倍之，其上圓鞠漸小，並不封頂. 其內以煤造成尺五徑闊餅，每煤一層，隔磚一層，葦薪墊地發火.
分類:建築
西廣島驛
西廣島驛者，山陽路之候也. 處扶桑廣島縣廣島市西區.
分類:日本鐵道驛
蘇軾
蘇文忠公軾，字子瞻，一字和仲，號曰東坡居士，眉州眉山人，宋仁宗景祐三年生. 生十年，父洵游學四方，母程氏親授以書. 聞程氏讀東漢《范滂傳》，慨然太息，比冠，博通經史，屬文日數千言.
嘉祐二年，試禮部，擢第二；復以《春秋》對義居第一，殿試中乙科. 丁母憂. 五年，調福昌主簿. 歐陽修以才識兼茂，薦之. 復對制策，入三等. 除大理評事、簽書鳳翔府判官. 治平二年，入判登聞鼓院. 英宗自藩邸聞其名，召試二論，復入三等，得直史館. 會洵卒，賻以金帛，辭之.
時新政日下，軾於其間，每因法以便民，氏賴以安. 徙知密州. 未幾，徙知徐州，復知湖州，上表以謝. 又以事不便民者不敢言，以詩託諷. 御史李定、舒亶、何正言摭其語，並媒糱所為詩以為訕謗，逮臺獄，欲寘之死，鍛鍊久之不決. 神宗獨憐之，以黃州團練副使安置.
軾與田父野老，相從溪山間，築室於東坡，自號東坡居士. 三年，神宗數有意復用，輒為當路者沮之. 神宗嘗語宰相王珪、蔡確曰︰「國史至重，可命蘇軾成之. 」珪有難色. 神宗用曾鞏. 鞏進《太祖總論》，神宗意不允，遂手札移軾汝州. 軾未至汝，上書自言，有田在常，願得居之，報可. 至常，神宗崩，哲宗立，復朝奉郎、知登州，召為禮部郎中. 遷起居舍人. 軾起於憂患，不欲驟履要地，辭於宰相蔡確. 確不許.
元祐元年，遷中書舍人. 尋除翰林學士. 二年，兼侍讀. 每進讀，反覆開導. 三年，權知禮部貢舉. 四年，積以論事，為當軸者所恨. 軾恐不見容，請外，拜龍圖閣學士、知杭州，有德於民，家有畫像，飲食必祝. 又生作祠以報. 六年，召為吏部尚書，未至. 以弟轍除右丞，改翰林承旨. 軾在翰林數月，復以讒請外，乃以龍圖閣學士出知潁州. 七年，徙揚州. 未閱歲，以兵部尚書召兼侍讀，哲宗親祀南郊，軾為鹵簿使. 尋遷禮部兼端明殿、翰林侍讀兩學士，為禮部尚書. 八年，宣仁后崩，哲宗親政. 軾乞補外，以兩學士出知定州.
軾自為舉子至出入侍從，必以愛君為本，忠規讜論，挺挺大節，群臣無出其右. 高宗即位，贈資政殿學士. 以其文寘左右，讀之終日忘倦，親製集贊，賜其曾孫嶠. 遂崇贈太師，諡文忠.
屬唐宋古文八大家.
魏大中
魏大中，字孔時，嘉善人. 自為諸生，讀書砥行，從高攀龍受業. 家酷貧，意豁如也. 舉於鄉，家人易新衣冠，怒而毀之. 明萬曆四十四年進士，官行人. 數奉使，秋毫無所擾.
天啟元年擢工科給事中. 楊鎬、李如楨既論大辟，以僉都御史王德完言，大學士韓爌遽擬旨減死. 大中憤，抗疏力爭. 詆德完晚節不振，盡喪典型，語并侵爌. 熹宗為詰責大中，而德完恚甚，言曩不舉李三才，為大中所怒. 兩人互詆訐，疏屢上，爌亦引咎辭位. 御史周宗建、徐揚先、張捷、徐景濂、溫臯謨，給事中朱欽相右德完，交章論大中，久而後定.
四年遷吏科都給事中. 大中居官不以家自隨，二蒼頭給爨而已. 入朝則鍵其戶，寂無一人. 有外吏以苞苴至，舉發之，自是無敢及大中門者. 吏部尚書趙南星知其賢，事多咨訪. 朝士不能得南星意，率怨大中. 而是時觝排東林者多屏廢，方恨南星輩次骨. 東林中，又各以地分左右. 大中嘗駁蘇、松巡撫王象恒恤典，山東人居言路者咸怒. 及駁浙江巡撫劉一焜，江西人亦大怒. 給事中章允儒，江西人也，性尤忮，嗾其同官傅櫆假汪文言發難.
文言者，歙人. 初為縣吏，智巧任術，負俠氣. 于玉立遣入京刺事，輸貲為監生，用計破齊、楚、浙三黨. 察東宮伴讀王安賢而知書，傾心結納，與談當世流品. 光、熹之際，外廷倚劉一燝，而安居中以次行諸善政，文言交關力為多. 魏忠賢既殺安，府丞邵輔忠遂劾文言，褫其監生. 既出都，復逮下吏，得末減. 益游公卿間，輿馬嘗填溢戶外. 大學士葉向高用為內閣中書. 大中及韓爌、趙南星、楊漣、左光斗與往來，頗有迹.
會給事中阮大鋮與左光斗、大中有隙，遂與允儒定計，囑櫆劾文言，并劾大中貌陋心險，色取行違，與光斗等交通文言，肆為奸利. 疏入，忠賢大喜，立下文言詔獄. 大中時方遷吏科，上疏力辨. 詔許履任. 御史袁化中、給事中甄淑等相繼為大中、光斗辨. 大學士葉向高以舉用文言，亦引罪求罷. 獄方急，御史黃尊素語鎮撫劉僑曰：「文言無足惜，不可使搢紳禍由此起. 」僑頷之，獄辭無所連. 文言廷杖褫職，牽及者獲免. 大中乃遵旨履任. 明日，鴻臚報名面恩，忠賢忽矯旨責大中互訐未竣，不得赴新任. 故事，鴻臚報名狀無批諭旨者，舉朝駭愕. 櫆亦言中旨不宜旁出，大中乃復視事.
未幾，楊漣疏劾忠賢，大中亦率同官上言：「從古君側之奸，非遂能禍人國也. 有忠臣不惜其身以告之君，而其君不悟，乃至於不可救. 今忠賢擅威福，結黨與，首殺王安以樹威於內；繼逐劉一燝、周嘉謨、王紀以樹威於外；近且斃三戚畹家人以樹威於三宮. 深結保姆客氏，伺陛下起居；廣布傅應星、陳居恭、傅繼教輩，通朝中聲息. 人怨於下，天怒於上，故漣不惜粉身碎首為陛下力陳. 今忠賢種種罪狀，陛下悉引為親裁，代之任咎. 恐忠賢所以得溫旨，即出忠賢手，而漣之疏，陛下且未及省覽也. 陛下貴為天子，致三宮列嬪盡寄性命於忠賢、客氏，能不寒心. 陛下謂宮禁嚴密，外廷安知. 枚乘有言，『欲人弗知，莫若弗為』，未有為其事而他人不知者. 又謂左右屏而聖躬將孤立. 夫陛下一身，大小臣工所擁衞，何藉於忠賢？若忠賢、客氏一日不去，恐禁廷左右悉忠賢、客氏之人，非陛下之人，陛下真孤立於上耳. 」
忠賢得疏大怒，矯旨切讓，尚未有以罪也. 大學士魏廣微結納忠賢，表裏為奸，大中每欲糾之. 會孟冬時享，廣微偃蹇後至，大中遂抗疏劾之. 廣微慍，益與忠賢合. 忠賢勢益張，以廷臣交攻，陽示斂戢，且曲從諸所奏請，而陰伺其隙. 迨吏部推謝應祥巡撫山西，廣微遂嗾所親陳九疇劾大中出應祥門，推舉不公，貶三秩，出之外. 盡逐諸正人吏部尚書趙南星等，天下大權一歸於忠賢.
明年，逆黨梁夢環復劾文言，再下詔獄. 鎮撫許顯純自削牘以上，南星、漣、光斗、大中及李若星、毛士龍、袁化中、繆昌期、鄒維璉、鄧渼、盧化鰲、錢士晉、夏之令、王之寀、徐良彥、熊明遇、周朝瑞、黃龍光、顧大章、李三才、惠世揚、施天德、黃正賓輩，無所不牽引，而以漣、光斗、大中、化中、朝瑞、大章為受楊鎬、熊廷弼賄，大中坐三千，矯旨俱逮下詔獄. 鄉人聞大中逮去，號泣送者數千人. 比入鎮撫司，顯純酷刑拷訊，血肉狼籍. 其年七月，獄卒受指，與漣、光斗同夕斃之，故遲數日始報. 大中屍潰敗，至不可識. 思宗嗣位，忠賢被誅，廣微、櫆、九疇、夢環並麗逆案. 大中贈太常卿，諡忠節，錄其一子.
長子學洢，字子敬. 為諸生，好學工文，有至性. 大中被逮，學洢號慟欲隨行. 大中曰：「父子俱碎，無為也. 」乃微服間行，刺探起居. 既抵都，邏卒四布，變姓名匿旅舍，晝伏夜出，稱貸以完父贓. 贓未竟，而大中斃，學洢慟幾絕. 扶櫬歸，晨夕號泣，遂病. 家人以漿進，輒麾去，曰：「詔獄中，誰半夜進一漿者. 」竟號泣死. 崇禎初，有司以狀聞，詔旌為孝子.
次子學濂，有盛名. 舉崇禎十六年進士，擢庶吉士. 明年，李自成逼京師，與同官吳爾壎慷慨有所論建，大學士范景文以聞. 思宗特召見兩人，將任用之. 無何，京師陷，不能死，受偽戶部司務職，隤其家聲. 既而自慚，賦絕命詞二章，縊死. 去帝殉社稷時四十日矣.
十一年
大事
魏郡黃河決.
阿龍·伯爾
阿龍·伯爾 ，美利堅新澤西州人. 生於西元一七五六年二月六日，歿於一八三六年九月十四日. 一八零零年，伯爾以民主共和黨人舉為副座，及翌年三月視事，是為美開國以來第三代副總統也.
阮籍
阮籍字嗣宗，三國魏陳留尉氏人，竹林七賢之一，漢獻帝建安十五年生. 父瑀，漢丞相掾.
籍容貌瓌傑，志氣宏放，任性不羈，司馬懿為太傅，命為從事中郎. 高貴鄉公髦即位，封關內侯，徙散騎常侍.
魏晉之際，天下多故，籍遂酣飲為常. 司馬昭輔政，引為大將軍從事中郎. 籍聞步兵廚營人善釀，乃求為步兵校尉. 性至孝，母終，舉聲一號，吐血數升. 能為青白眼. 嵇喜來弔，籍作白眼，喜弟康齎酒挾琴造焉，乃見青眼. 鄰家少婦有美色，當壚沽酒. 籍詣飲，醉，便臥其側. 時率意獨駕，不由徑路，車跡所窮，輒慟哭而反. 景元四年卒，年五十四.
據
分類:曹魏列傳
慕容博
慕容博者，鮮卑人. 居於江南姑蘇燕子塢參合莊，有子名慕容復. 乃金庸所作《天龍八部》之惡役.
博乃慕容氏諸燕之裔，自幼受其父祖訓教，以「中興燕室」為己任. 及長，正值仁宗之世，宋遼敦睦，兵戈不興. 博欲使兩國交惡，乃至少林寺妄言遼將入寇中原，奪少林秘笈以攻宋. 方丈玄慈為其所誆，遂率志士凡廿一名，伏殺遼禁軍教頭蕭遠山親友於雁門關. 然蕭氏武學精湛，玄慈所率志士折損大半，博遠觀之亦為膽寒.
博知其謀已洩，乃詐死. 未幾，潛少林竊其秘笈以為己用，及匿寺中數載而武功大進. 博嘗友吐蕃國師鳩摩智，言及大理段氏武學之精妙. 誘其入大理索「六脈神劍」之技，並殺少林僧玄悲於身戒寺，以使天下生事.
後數載，遼南院大王蕭峰敗慕容復於少林. 復甚慚欲自戕，博出而救之，遂攜其子與蕭氏戰. 當此時，有一掃地僧者，藉其玄功制博及遠山等人，以佛法化其戾氣. 二人乃頓悟，遂師從掃地僧，不復問世.
分類:金庸小說人物
滕胤
滕胤字承嗣，後漢北海劇人也. 生卒年不詳.
伯父耽與父冑以世擾亂，渡江依孫權.
權為吳王，錄其祖父舊恩，封胤都亭侯.
胤少有節操，美容儀. 弱冠尚公主.
年三十，起家為丹楊太守，徙吳郡、會稽，所在見稱.
太元元年，太祖寢疾，詣都，留為太常；與諸葛恪等俱受遺詔輔政.
少帝亮即位，加衛將軍.
恪將伐曹魏. 胤諫恪曰："君以喪代之際，受伊、霍之托，入安本朝，出摧強敵，名聲振於海內，天下莫不震動，萬姓之心，冀得蒙君而息. 今猥以勞役之後，興師出征，民疲力屈，遠主有備. 若攻城不克，野略無獲，是喪前勞而招後責也. 不如案甲息師，觀隙而動. 且兵者大事，事以眾濟，眾苟不悅，君獨安之?、？"恪曰："諸雲不可者，皆不見計算，懷居苟安者也，而子復以為然，吾何望焉？夫以曹勞暗劣，而政在私門，彼之臣民，固有離心. 今吾因國家之資，借戰勝之威，則何往而不克哉！"以胤為都下督，掌統留事.
蒲美蓬阿杜德
扎克里九世王諱蒲美蓬阿杜德，太上王瑪希敦阿杜德幼子也，母詩納卡琳王太后.
佛曆二四七〇年，降誕於美利堅國麻州，習於瑞士. 二四八九年，兄八世王阿南塔瑪希敦崩，乃歸國，繼位於曼谷大皇宮. 時首相鑾披汶頌堪專政，泰王但垂拱而已. 二五〇〇年，有元帥名沙立他那叻者譖於王，謂頌堪大不敬. 乃罷頌堪，始親政. 泰人甚崇敬之，呼曰蒲美蓬大帝.
王有子一：曰瓦集拉隆功，今上十世王也. 女三：曰烏汶叻樂叻查干，曰扎克里詩琳通，曰朱拉蓬瓦萊嵐.
索爾茲伯里侯爵
索爾茲伯里侯爵 者，本諱羅伯特·加斯科因-塞西爾，英吉利赫特福德人也. 生於西元一八三零年二月三日，歿於一九零三年八月廿二日. 一八八五年，侯爵以保守黨魁、上議院領袖授閣揆. 自維多利亞五十年以降，侯爵同格萊斯頓之自由黨交替執政，預軍國機務凡十餘載. 侯爵性警，亦嫻外務，既與歐洲諸國交聘皆以不結盟為策，世號曰「光榮孤立」.
分類:漢諾威氏列傳
民之旨
民之旨（天城體： जन गण मन ，<i style="font-family:,sans-serif">Jana Gara Mana</i>），印度之國歌也. 由泰戈爾屬詞、拉曼·辛格 作曲，成於一九一一年，一九四八年印度去英而立，翌年立為國歌.
譯詞
（此非官譯） <ul> 偉哉七族之地 ， 眾心無負此名.
滋甲、恆之淨潔（水）.
萬眾齊詠是名，
嵇康
嵇康字叔夜，譙國銍人，魏文帝黃初四年生，竹林七賢之一. 其先姓奚，會稽上虞人，以避怨，徙焉. 銍有嵇山，家於其側，因而命氏.
民之旨
譯詞
祈享國之勝榮.
子之手，（可）導萬民，離茹苦.
嵇康
康早孤，有奇才，遠邁不群. 身長七尺八寸，美詞氣，有風儀. 恬靜寡慾，含垢匿瑕，寬簡有大量. 學不師受，博覽無不該通，長好老莊. 與魏宗室婚，拜中散大夫. 常修養性服食之事，彈琴詠詩，自足於懷. 以為神仙稟之自然，非積學所得，至於導養得理，則安期、彭祖之倫可及，乃著養生論. 與陳留阮籍、河內山濤，向秀、沛國劉伶、籍兄子咸、瑯琊王戎，為竹林之游.
民之旨
譯詞
天竺國之勝數，
嵇康
康嘗採藥游山澤，會其得意，忽焉忘反. 時有樵蘇者遇之，咸謂神. 至汲郡山中見孫登，康遂從之游. 康又遇王烈，共入山. 山濤將去選官，舉康自代. 乃與濤書以解性絕. 巧而好鍛. 宅中有一柳樹甚茂，乃激水圜之，每夏月，居其下以鍛. 東平呂安服康高致，康友而善之. 後安為兄所枉訴，以事繫獄，辭相證引，遂復收康.
民之旨
譯詞
當永延之萬代. </ul>
嵇康
初，康居貧，嘗與向秀共鍛於大樹之下，以自贍給. 潁川鍾會，貴公子也，精練有才辯，故往造焉. 康不為之禮. 會以此憾之. 及是，言於司馬昭曰︰「嵇康，臥龍也，不可起. 」公無憂天下，顧以康為慮耳. 因譖康欲助毌丘儉. 帝昵聽信會，遂害之. 康將刑東市，太學生三千人請以為師，弗許. 康顧視日影，索琴彈之. 年四十，時為元帝景元四年. 海內之士，莫不痛之. 昭尋悟而恨焉.
民之旨
它典
分類:印度歌曲
嵇康
康善書妙於草製，觀其體勢得之自然，意不在乎筆墨. 若高逸之士，雖在布衣，有傲然之色，故知臨不測之水，使人神清；登萬仞之巖，自然意遠. 且能屬詞，善鼓琴，工書畫. 有《獅子擊象圖》、《巢由圖》傳於代.
據
分類:安徽省列傳
王粲
徙長安，左中郎將蔡邕見而奇之. 曰︰「王公孫，有異才，吾不如也. 」
年十七，司徒辟，詔除黃門侍郎，以西京擾亂，皆不就. 乃之荊州依劉表. 表卒. 粲勸表子琮，令歸曹操. 操辟為丞相掾，賜爵關內侯. 後遷軍謀祭酒.
魏國既建，拜侍中. 博物多識，問無不對. 性善算，作算術，略盡其理. 善屬文. 著詩、賦、論、議垂六十篇. 建安二十一年，從征吳. 二十二年春，道病卒，時年四十一.
粲二子，為魏諷所引，誅. 後絕.
評
《典略》曰︰「粲才既高，辨論應機. 鍾繇、王朗等雖各為魏卿相，至於朝廷奏議，皆閣筆不能措手. 」
秦仲
秦仲，嬴姓，名未詳，秦公伯之子，周時秦君，凡立二十三年.
王粲
評
《文章志》曰︰「太祖時征漢中，聞粲子死，歎曰：孤若在，不使仲宣無後. 」
秦仲
嗣位
公伯三年，秦仲之父薨，秦仲立，遂為秦第四君.
王粲
據
分類:曹魏列傳
秦仲
族人被殺
秦仲三年，以周厲王暴虐，行政苛暴，百姓、諸侯皆反，襲厲王，厲王遂奔彘. 時西戎亦侵周，而搶奪掠殺，乃入犬丘，殺秦仲高祖大駱之族.
伐戎陣亡
十八年，厲王之子宣王立. 二十一年，宣王以秦仲為大夫，並使秦仲伐西戎.
二十三年，秦仲於伐戎中，戰歿. 秦仲有子五，其長子莊公立. 莊公即立，破西戎，得犬丘之地，世為西垂大夫.
為政
秦仲時，秦得車馬、禮樂、服侍之臣，秦始漸強.
軼事
西周末，鄭桓公問於史伯：「姜、嬴二姓其中何國可盛？」，史伯曰：「大國而有德者近皆可強，秦仲、齊侯購為姜、嬴之俊傑，且大國，恐其將盛乎？」桓公稱是.
後世
東周初，周平王追秦仲之功，乃以秦仲之少子康置夏陽，號梁，為伯爵，史稱梁康伯.
竹林七賢
竹林七賢者，三國魏嘉平中並居河內、山陽共為竹林之遊之七子也. 其為阮籍嗣宗、嵇康叔夜、山濤巨源、劉伶伯倫、阮咸仲容、向秀子期、王戎濬沖.
七子處身魏晉之際，天下多故，名士少有全者，故皆尚黃老之學，隱逸山林，以求清淨自適，全性保真. 且不羈於世，如阮籍嫂嘗還家，籍見與別. 或譏之. 籍曰：「禮豈為我輩設也？」又劉伶恆縱酒放達，或脫衣裸形在屋中，人見譏之. 伶曰：「我以天地為棟宇，屋室為㡓衣，諸君何為入我㡓中？」又司馬昭初欲為子炎求婚於籍，籍醉六十日，不得言而止；阮咸更以大盆盛酒，圓坐相向，大酌更飲. 時有群豕來飲其酒，咸直去其上，便共飲之. 諸子之坦蕩狂放，由是可見一斑.
穆斯塔法·雷希德帕夏
穆斯塔法·雷希德帕夏 者，鄂圖曼帝國伊斯坦堡人. 生於西元一八零零年三月十三日，卒於一八五八年一月七日. 雷氏少警敏，父歿，從叔阿里帕夏學. 及長，叔以雷氏諳庶政，乃薦入外交部供職. 一八三八年，授外相. 雷氏性開明，既柄外務，遂與西洋各國修約，由是維國權、復失地頗力焉. 一八三九年十一月，雷氏疏請蘇丹變法. 蘇丹準奏，遂頒詔於花廳，師泰西、裁冗員、罷苛稅、定新律、勵留學. 既曉諭中外，時號曰「坦志麥特改革」.
康拉德·馮·赫岑多夫
康拉德·馮·赫岑多夫 者，奧匈帝國維也納人. 生於西元一八五二年十一月十一日，卒於一九二五年八月廿五日. 歐戰中，赫氏以陸海軍參謀總長掌奧匈兵柄. 赫氏既統大軍，旋命征塞爾維亞、黑山等國. 然久戰而未下，及德軍往援，乃克之. 一九一六年，皇帝弗朗茨薨，太孫卡爾即位，晉陸軍元帥. 翌年三月，卡爾以赫氏兵敗特倫蒂諾，罷參謀總長，遷集團軍司令.
四諦
四諦一名四聖諦，釋迦牟尼佛之教法，佛教根本之教義也. 四聖諦曰：
朱拉隆功
扎克里五世王帕巴頌德帕尊拉宗告昭育華，諱朱拉隆功，四世王蒙固第九子也，母特詩琳王太后.
佛曆二三九六年，降誕於曼谷律實宮. 幼，師於英吉利人安娜列奧諾溫斯. 二四一一年踐祚，以從弟威猜參為二王，首相西素里亞旺輔政. 時王年甫十六，以國柄授素里亞旺. 王如西洋諸國，盡得其政治之妙. 及歸，素里亞旺致仕. 王乃親政，行改革，興教育，授國史，以奮民心.
先是，威猜參為二王，權勢漸熾，擬於王者. 及王行改革，頗不悅，乃治兵相攻. 王以兵勘亂，威猜參奔英國領事館，英人不納. 及威猜參薨，王乃罷二王爵，封子哇集魯那希為王儲.
二四五三年崩，壽五十七. 子瓦棲拉兀嗣. 今泰人猶甚崇敬之，呼曰朱拉隆功大帝. 曼谷有朱拉隆功大學，以御諱名之，蓋泰人念其德也.
舞
舞，演藝之術也. 《詩序》曰：「詠歌之不足，不知手之舞之，足之蹈之. 」樂心內發，感物而動，不覺手足自運，動之有節. 此舞之所由起也.
分類:娛樂
李俊
李俊者，傳為宋江州揭陽嶺人也，號混江龍. 梁山泊宋江之黨. 其人濃眉大眼，赤面鐵須，形體魁梧，善使刀.
有詩贊曰：「知幾君子事，明哲邁夷倫. 重結義中義，更全身外身. 潯水舟無繫，榆莊柳又新. 誰知天海闊，別有一家人？」
分類:水滸傳
劉伶
劉伶字伯倫，沛國人也，屬竹林七賢.
放情肆志，以細宇宙齊萬物為心. 常乘鹿車，攜酒一壺，使人荷鍤而隨之，謂曰︰「死便埋我. 」
泰始初對策，盛言無為之化. 時輩皆以高第得調，伶獨以無用罷. 竟以壽終. 墓在保定府安肅縣張華村.
橫川驛
橫川驛者，山陽路並可部路之候也. 處扶桑廣島縣廣島市西區.
奧海鎮
奧海鎮（英文：Ojai，印第安語本意「月亮谷」），處美國加利福尼亞州溫杜拉縣，南洛杉磯一百有一十公里，方十一點五公里，口八千餘，西部電影取景於斯者，不計其數.
向秀
嵇康善鍛，秀為之佐，相對欣然，傍若無人. 又共呂安灌園於山陽. 康既被誅，秀應本郡計入洛. 後為散騎常侍，在朝不任職，容跡而已. 卒於位. 二子：純、悌.
穆提婆
穆提婆，本性駱，北齊漢陽人也. 父超，以謀叛伏法，提婆母陸令萱配入掖庭，提婆為奴. 後主在繈褓中，令其鞠養，謂之乾阿妳，呼姊姊，遂為胡太后昵愛. 令萱奸巧多機辯，取媚百端，宮掖之中，獨擅威福，封為郡君. 和士開，高阿那肱皆為郡君義子. 天統初，奏引提婆入侍後主，朝夕左右，大被親狎，無所不為. 武平元年，稍遷儀同三司，又加開府，尋授武衛大將軍、秦州大中正. 二年，除侍中，轉食樂陵郡幹，寵遇彌隆. 遂至尚書左右僕射、領軍大將軍、錄尚書，封城陽郡王. 贈其父司徒公、尚書左僕射、城陽王. 令萱又佞媚穆昭儀，養之為女，是以提婆改姓穆. 及穆氏定位，號視第一品，班在長公主之上.
自武平三年之後，令萱母子勢傾內外，賣官鬻獄，取斂無厭，每一賜與，動傾府藏. 令萱則自太后以下，皆受其指麾. 提婆則唐邕之徒，皆重跡屏氣. 提婆嘗有罪，太姬於帝前駕之曰：「奴斷我兒！」兒謂帝，奴謂提婆也.
斛律皇后之廢也，太后欲以胡昭儀正位後宮，力不能遂，乃卑辭厚禮，以求令萱. 令萱亦以胡氏寵倖方睦，不得已而白後主立之. 然意在穆昭儀，每私謂後主曰：「豈有男為皇太子，而身為婢妾？」又恐胡後不可以正義離間，乃外求左道行厭蠱之術，旬朔之間，胡氏遂即精神恍惚，言笑無恆，後主遂漸相畏惡. 令萱一旦忽以皇后服御衣被穆昭儀，又先別造寶帳，爰及枕席器玩，莫匪珍奇，坐昭儀於帳中，謂後主云：「有一聖女出，將大家看之. 」及見，昭儀更相媚悅. 令萱云：「如此人不作皇后，遣何物人作皇后？」於是立穆氏為右皇后，以胡氏為左皇后，尋復黜胡，以穆為正嫡. 引祖珽為宰相，殺胡長仁，皆令萱所為也. 自外殺生與奪，不可盡言.
提婆雖庸品廝濫，而性乃和善，不甚害物. 耽聲色，極奢侈，晚朝早退，全不以公事關懷. 未嘗毒害，士人亦由此稱之. 晉州軍敗，後主還鄴，提婆奔投周軍，令萱自殺，子孫小大皆棄市，籍沒其家. 周武帝以提婆為柱國、宜州刺史. 未幾，雲將據宜州起兵，與後主相應，誅死. 後主及齊氏諸王，並因此非命.
分類:北朝列傳
新白島驛
新白島駅驛者，山陽路並廣島新交通一號線之候也. 處扶桑廣島縣廣島市中區.
魯路修·蘭佩洛基
魯路修·蘭佩洛基者，又名Zero，乃日本國劇作家大河內一樓，谷口悟朗所作《》之主人公也. 皇曆二零零零年十二月五日生於「神聖不列顛帝國」，第九十八代皇帝查爾斯之十一子.
其人善弈，美姿容，才識廣博. 雖出身貴胄，然幼即喪妣，與其妹為質於日本. 及長，入讀阿什弗德學園. 魯氏少時深恨乃父之寡情，遂志欲滅其邦. 年十七，偶會一女名C.C.者，獲其異稟「王之力 Geass」，凡視彼方之目，彼等皆為其驅使.
魯氏嘗藉其異能，假Zero名以創「黒之騎士團」，廣納四方逸才志士，以圖日本獨立之大業. 後屢敗帝國，其勢漸成. 魯氏舊友名曰朱雀者，勇武果毅，官帝國騎士. 當是時，魯氏欲起事於東京，朱雀遂奉敕平叛，擒魯氏於御前. 上命消其記憶，仍禁於學園.
翌年，魯氏為C.C.所救，復得其異能. 遂集「黒之騎士團」餘黨，再叛於東京. 既以大義說朱雀歸附，俄弒其父，僭帝號，是為第九十九代「神聖不列顛帝國」之主. 魯氏即位，廢門閥，黜貴族，世謂之曰「革命皇帝」也. 魯氏本欲使天下歸治，蓋世間殺戮已久，其恨難平. 魯氏遂定策征服世界，以眾怨集於一身，旋命朱雀誅己. 於是民心復安，天下遂定矣.
比特幣
比特幣，英文本字Bitcoin，或曰BTC，去中心化之加密貨幣者也，開源、區塊為基者也，中本聰創於二零零八年十月三十日撰文，二零零九年一月三日，創世區塊建成.
天涯海角
天涯海角，處中國海南省，去三亞市之西二十四公里. 多奇石，古今文人多即景揮毫. 新婚者亦多盟誓於此，曰「白頭到老，永志不變」耳.
終末之詩
終末之詩，遊戲礦藝末所呈文也. 愛爾蘭人朱利安·高夫所作，今釋於公域.
史
西曆二〇一一年，高氏作之. 時合同未簽. 及二〇一四年，微軟將併魔讚. 高氏以不喜前約，猶拒簽.
二〇二二年，高氏言其事於推特，釋此詩於公域. 由是人人皆可用之矣.
覽於礦藝
入終界，斬終界龍，俟歸門啓，躍入以觀.
李舜臣
李舜臣可指︰
琦善
琦善，字靜庵，博爾濟吉特氏，滿洲正黃旗人. 父成德，熱河都統，以先世格得理爾率屬歸附，世襲一等侯爵.
琦善久膺疆寄，為清宣宗所倚任. 二十年，海疆事急，駐天津籌辦防務. 八月，英兵船至海口，投書乞通商，訴林則徐、鄧廷楨等燒煙啟釁. 琦善招宴英領事義律及兵官，許以代奏. 遂入覲面陳，授欽差大臣，赴廣東查辦. 諭沿海疆吏但防要隘，遇英船毋開砲，義律乃率船回粵. 尋罷則徐、廷楨，命琦善署兩廣總督兼粵海關監督. 密疏臚陳粵事，略曰：「林則徐示令繳煙，許以賞犒，洋人頗存奢望. 迨後每煙一箱，僅給茶葉五斤，所得不及本銀百分之一；又勒具'再販船貨入官、人即正法'甘結，迄未遵依，此釁所由起也. 當義律具禀繳煙，距撤退買辦五日，非出情原. 時義律僅止孤身，設有黨援，未必降心俯首. 英吉利國王無給林則徐文書之事，惟呂宋國王曾有來文，或因此誤傳. 林則徐稱定海陰濕，洋人病死甚多. 諮查洋人米穀牲畜尚充，疫癘病斃者多水手舵工，頭目死者不過數人. 從前外洋來信，祗言貿易. 自林則徐欲悉外情，多方購求漁利之人，造作播傳，真偽互見，此時紛紛查探，適墮術中. 林則徐奏各國憤英人阻其貿易，美利堅、法蘭西將遣船來與理論. 訪聞各國曾有此說，然迄未見兵船來粵. 前有美國二船，乘英人不備，進口，至今未敢駛出. 畏葸如斯，縱力足頡頏，恐未肯傷其同類. 虎門燒煙時，洋人觀者撰文數千言紀事，事誠有之，語多含譏刺，非心服. 林則徐稱具結之後，查驗他國來船，絕無鴉片. 如指上年而言，事屬以往，船貨無憑；若指本年而言，來船尚未進口，不能知其有，亦安能信其無？」並言將軍阿精阿請團練水勇，及林則徐請鼓勵員弁，俟事定再議. 疏入，報聞，則徐以是獲罪.
時廣東撤水師歸營，猝被敵轟擊，掠去米艇兵丁，巡撫怡良以聞. 琦善又陳：「英人回粵，詞氣傲慢，義律託疾將回國，且兵船日增. 」得旨，仍暫停貿易，一面與議，一面籌防. 義律堅持索還煙價，並增廈門、福州通商，嚴旨拒不許. 十二月，義律見防禦漸撤，數遣挑戰，琦善諭止之. 義律曰：「戰後再議，未為遲也. 」乃犯虎門外沙角、大角兩砲台，副將陳連升力戰死之，遂陷. 提督關天培守靖遠砲台，總兵李廷鈺守威遠砲台，並請援，琦善不敢明發兵，夜遣二百人往. 二十一年正月，事聞，上震怒，下琦善嚴議，命御前大臣貝子奕山為靖逆將軍，戶部尚書隆文、湖南提督楊芳副之，率師赴粵協剿.
義律數索香港，志在必得，琦善當事急，佯許之而不敢上聞. 至是，義律獻出所踞砲台，並原繳還定海以易香港全島，別議通商章程. 琦善親與相見蓮花城定議，往返傳語，由差遣之鮑鵬將事，同城將軍、巡撫皆不預知. 及英人佔踞香港，出示安民，巡撫怡良奏聞，琦善方疏陳：「地勢無可扼，軍械無可恃，兵力不固，民情不堅，如與交鋒，實無把握，不如暫事羈縻. 」上益怒，詔斥琦善擅予香港，擅許通商之罪，褫職逮治，籍沒家產. 英兵遂奪虎門靖遠砲台，提督關天培死之.
奕山等至，戰復不利，廣州危急，許以煙價六百萬兩，圍始解，而福建、浙江復被擾. 琦善逮京，讞論大辟，尋釋之，命赴浙江軍營效力，未至，改發軍台. 二十二年，浙師复敗，吳淞不守，英兵遂入江，江寧戒嚴，於是耆英、伊里布等定和議，海內莫不以罷戰言和歸咎於琦善為作俑之始矣. 是年秋，予四等侍衛，充葉爾羌幫辦大臣.
二十三年，以三品頂戴授熱河都統. 御史陳慶鏞疏論僨事諸臣罪狀，上重違清議，再褫琦善職，意仍鄉用，未幾，予三等侍衛，充駐藏大臣. 二十六年，授四川總督. 二十八年，詔嘉其治蜀於吏治營伍實心整頓，复頭品頂戴. 尋協辦大學士，留總督任. 以平瞻對野番功被議敘. 二十九年，調陝甘總督，兼署青海辦事大臣，剿雍沙番及黑城撒拉回匪. 既而言官劾其妄殺，命都統薩迎阿往按，革職逮問.
咸豐二年，定讞發吉林效力贖罪，尋釋回. 時粵匪已犯湖南，勢日熾，屢易帥皆不能制. 起琦善署河南巡撫，駐防楚、豫界上. 以捐餉加都統銜，授欽差大臣，專辦防務. 湖北省城失守，觀望不能救. 三年春，賊遂連陷安徽、江寧省城，分擾鎮江、揚州，命琦善偕直隸提督陳金​​綬防江北. 三月，連敗賊於浦口雷塘，進剿揚州，分屯寶塔山、司徒廟，五戰皆捷. 秋，破浦口援賊，合圍揚州. 十二月，賊突圍出竄瓜洲，以收復揚州入告，詔斥勇潰縱賊，責令進剿瓜洲、儀徵，儀徵克復. 四年夏，連戰金川、瓜洲、三汊河，屢奏斬獲. 自琦善與向榮分主大江南北軍事，攻戰年餘，鎮江、瓜洲迄未克復，無得力水師，不能扼賊，琦善雖議增水師，亦未果. 是年秋，卒於軍，贈太子太保、協辦大學士，依總督例賜卹，諡文勤.
楊邠
楊邠，魏州冠氏人也. 少為州掌籍吏，租庸使孔謙領度支，補邠勾押官，歷孟、華、鄆三州糧料院使. 事後漢高祖為右都押衙，高祖即位，拜樞密使.
邠雖長於吏事，而不知大體，以謂為國家者，帑廩實，甲兵完而已，禮樂文物皆虛器也. 以故秉大政而務苛細，凡前資官不得居外，而天下行旅，皆給過所然後得行. 旬日之間，人情大擾，邠度不可行而止.
邠常與王章論事帝前，帝曰：「事行之後，勿使有言也！」邠遽曰：「陛下但禁聲，有臣在. 」聞者為之戰慄. 李太后弟業求為宣徽使，帝與太后私以問邠，邠止以為不可. 帝欲立所愛耿夫人為后，邠又以為不可；夫人死，將以后禮葬之，邠又以為不可. 由是隱帝大怒，而左右乘間構之，與史弘肇等同日見殺.
邠為人頗儉靜，四方之賂雖不却，然往往以獻於帝. 居家謝絕賓客，晚節稍通縉紳，延客門下. 知史傳有用，乃課吏傳寫. 未幾，及於禍. 周太祖即位，追封弘農王.
金孟加拉
金孟加拉 （孟加拉語：আমার সোনার বাংলা，<i style="font-family:,sans-serif">Amar Shonar Bangla</i>），詩歌也，印度詩人泰戈爾所書，成於一九零六年，勉國人同心同德，莫之分也.
一九七二年孟加拉立國，旋立為國歌.
上總國
上總國，古日本令制國之一，東海道之屬也. 又稱總州、南總.
安閑天皇元年，始置其國于今千葉縣中南部.
養老二年，分其國爲二，置安房國于其南部.
曹植
陳思王諱植，字子建，武王子也，初平三年生.
傳
操征孫權，使植留守鄴. 植嘗乘車行馳道中，開司馬門出. 操大怒，公車令坐死. 由是重諸侯科禁，而植寵日衰.
曹丕即帝位，植與諸侯並就國. 黃初二年，監國謁者灌均希指，奏植醉酒悖慢，劫脅使者. 有司請治罪，帝以卞太后故，貶爵安鄉侯. 其年改封鄄城侯. 三年，立為鄄城王. 四年，徙封雍丘王. 太和元年，徙封浚儀. 二年，復還雍丘. 三年，徙封東阿.
五年冬，詔諸王朝. 六年，以陳四縣封植為陳王. 植每欲求別見獨談，論及時政，幸冀試用，終不能得. 既還，悵然絕望. 常汲汲無歡，遂發疾薨，時年四十一，諡曰思. 遺世有《贈白馬王彪》、《白馬篇》、《名都篇》、《美女篇》、《箜篌引》、《七哀》、《洛神賦》、《七步詩》諸篇. 與父兄並稱三曹. 鍾嶸《詩品》，稱植詞采華茂，骨氣奇高. 建安詩人無出其右也.
《宣和書譜》曰：「曹植早慧，彊記累數，萬言不忘，然其胸中磊落，發於筆墨閒，固自不惡. 觀其以章草書《鷂雀賦》可以想見其人也. 今御府所藏章草一《鷂雀賦》. 」
引據
《三國志·魏志·陳思王植傳》
段部
初，段日陸眷為烏丸大庫辱官之奴. 烏丸諸部會，獨庫辱官無唾壺，日陸眷乃以口承之，拜西天曰：「願使主君之智慧祿相盡移入我腹中. 」後漁陽大飢，庫辱官以日陸眷壯，命北之遼西. 日陸眷募集流民，卒成一部.
二傳至段務目塵，時八王相爭，太安二年，幽州刺史王浚以天下將亂，欲結好於胡部. 乃以女妻務目塵，表務目塵為遼西公，食遼西郡，都令支. 永嘉四年晉封大單于. 時段部據有遼西之地，而臣於晉. 其所統三萬餘家，控絃上馬四五萬騎.
其時并州刺史劉琨盟於索頭部，素不和於浚. 石勒圖之，敗務目塵子就六眷. 段部遂附於趙.
段護遼時，屢侵慕容部及趙地，建武五年為所攻滅. 護遼弟鬱蘭俘於趙. 九年許鬱蘭率舊部守令支. 鬱蘭卒，子龕繼之. 青龍元年石閔亂趙，龕乃稱齊王於廣固，後降晉，仍封齊公，領青州之地，復彊. 永和十二年亡於燕，龕及其部為燕所殺.
有支族，遼西公末波子勤，永興三年率羯胡萬餘部，稱趙帝於繹幕. 燕將慕容霸既抵，勤降. 光壽三年為燕所殺，段部自此無復南面.
段部長名，晉書、魏書、資治通鑑各有異，此從魏書名.
王僧辯
及荊、湘疑貳，軍師失律，世祖又命僧辯及鮑泉統軍討之，分給兵糧，剋日就道. 時僧辨以竟陵部下猶未盡來，意欲待集，然後上頓. 謂鮑泉曰：「我與君俱受命南討，而軍容若此，計將安之？」泉曰：「旣稟廟算，驅率驍勇，事等沃雪，何所多慮. 」僧辯曰：「不然. 君之所言故是，文士之常談耳. 河東少有武幹，兵刃又強，新破軍師，養銳待敵，自非精兵一萬，不足以制之. 我竟陵甲士，數經行陣，已遣召之，不久當及. 雖期日有限，猶可重申，欲與卿共入言之，望相佐也. 」泉曰：「成敗之舉，繫此一行，遲速之宜，終當仰聽. 」世祖性嚴忌，微聞其言，以爲遷延不肯去，稍已含怒. 及僧辯將入，謂泉曰：「我先發言，君可見係. 」泉又許之. 及見世祖，世祖迎問曰：「卿已辦乎？何日當發？」僧辯具對，如向所言. 世祖大怒，按劍厲聲曰：「卿憚行邪！」因起入內. 泉震怖失色，竟不敢言. 須臾，遣左右數十人收僧辯. 旣至，謂曰：「卿拒命不行，是欲同賊，今唯有死耳. 」僧辯對曰：「僧辯食祿旣深，憂責實重，今日就戮，豈敢懷恨. 但恨不見老母. 」世祖因斫之，中其左髀，流血至地. 僧辯悶絕，久之方蘇. 卽送付廷尉，並收其子侄，並皆繫之. 會岳陽王軍襲江陵，人情搔擾，未知其備. 世祖遣左右往獄，問計於僧辯，僧辯具陳方略，登卽赦爲城內都督. 俄而岳陽奔退，而鮑泉力不能剋長沙，世祖乃命僧辯代之. 數泉以十罪，遣舍人羅重歡領齋仗三百人，與僧辯俱發. 旣至，遣通泉云：「羅舍人被令，送王竟陵來. 」泉甚愕然，顧左右曰：「得王竟陵助我經略，賊不足平. 」俄而重歡齎令書先入，僧辯從齋仗繼進，泉方拂席，坐而待之. 僧辯旣入，背泉而坐，曰：「鮑郎，卿有罪，令旨使我鏁卿，勿以故意見待. 」因語重歡出令，泉卽下地，鏁于床側. 僧辯仍部分將帥，幷力攻圍，遂平湘土.
還復領軍將軍. 侯景浮江西寇，軍次夏首. 僧辯爲大都督，率巴州刺史淳于量、定州刺史杜龕、宜州刺史王琳、郴州刺史裴之橫等，俱赴西陽. 軍次巴陵，聞郢州已沒，僧辯因據巴陵城. 世祖乃命羅州刺史徐嗣徽、武州刺史杜崱並會僧辯于巴陵. 景旣陷郢城，兵衆益廣，徒黨甚銳，將進寇荊州. 乃使偽儀同丁和統兵五千守江夏，大將宋子仙前驅一萬造巴陵，景悉凶徒水步繼進. 於是緣江戍邏，望風請服，賊拓邏至于隱磯. 僧辯悉上江渚米糧，並沉公私船於水. 及賊前鋒次江口，僧辯乃分命衆軍，乘城固守，偃旗臥鼓，安若無人. 翌日，賊衆濟江，輕騎至城下，問：「城內是誰？」答曰：「是王領軍. 」賊曰：「語王領軍，事勢如此，何不早降？」僧辯使人答曰：「大軍但向荊州，此城自當非礙. 僧辯百口在人掌握，豈得便降. 」賊騎旣去，俄爾又來，曰：「我王已至，王領軍何爲不出與王相見邪？」僧辯不答. 頃之，又執王珣等至於城下，珣爲書誘說城內. 景帥船艦並集北寺，又分入港中，登岸治道，廣設氈屋，耀軍城東隴上，芟除草芿，開八道向城，遣五千兔頭肉薄苦攻. 城內同時鼓噪，矢石雨下，殺賊旣多，賊乃引退. 世祖又命平北將軍胡僧祐率兵下援僧辯. 是日，賊復攻巴陵，水步十處，鳴鼓吹脣，肉薄斫上. 城上放木擲火爨昚石，殺傷甚多. 午後賊退，乃更起長柵繞城，大列舸艦，以樓船攻水城西南角；又遣人渡洲岸，引䍧柯推蝦蟆車填壍，引障車臨城，二日方止. 賊又於艦上豎木桔禋，聚茅置火，以燒水柵，風勢不利，自焚而退. 旣頻戰挫衂，賊帥任約又爲陸法和所擒，景乃燒營夜遁，旋軍夏首. 世祖策勳行賞，以僧辯爲征東將軍、開府儀同三司、江州刺史，封長寧縣公.
於是世祖命僧辯卽率巴陵諸軍，沿流討景. 師次郢城，步攻魯山. 魯山城主支化仁，景之騎將也，率其黨力戰，衆軍大破之，化仁乃降. 僧辯仍督諸軍渡江攻郢，卽入羅城. 宋子仙蟻聚金城拒守，攻之未剋. 子仙使其黨時靈護率衆三千，開門出戰，僧辯又大破之，生擒靈護，斬首千級. 子仙衆退據倉門，帶江阻險，衆軍攻之，頻戰不剋. 景旣聞魯山已沒，郢鎮復失羅城，乃率餘衆倍道歸建業. 子仙等困蹙，計無所之，乞輸郢城，身還就景. 僧辯偽許之，命給船百艘，以老其意. 子仙謂爲信然，浮舟將發，僧辯命杜龕率精勇千人，攀堞而上，同時鼓噪，掩至倉門. 水軍主宋遙率樓船，暗江四面雲合；子仙行戰行走，至于白楊浦，乃大破之，生擒子仙送江陵. 卽率諸軍進師九水. 賊偽儀同范希榮、盧暉略尚據湓城，及僧辯軍至，希榮等因挾江州刺史臨城公棄城奔走. 世祖加僧辯侍中、尚書令、征東大將軍，給鼓吹一部. 仍令僧辯且頓江州，須衆軍齊集，得時更進.
僧辯於是發自江州，直指建業，乃先命南兗州刺史侯瑱率銳卒輕舸，襲南陵、鵲頭等戍，至卽剋之. 先是，陳霸先率衆五萬，出自南江，前軍五千，行至湓口. 霸先倜儻多謀策，名蓋僧辯，僧辯畏之. 旣至湓口，與僧辯會于白茅洲，登壇盟誓. 霸先爲其文曰：「賊臣侯景，凶羯小胡，逆天無狀，構造姦惡；違背我恩義，破掠我國家，毒害我生民，移毀我社廟. 我高祖武皇帝靈聖聰明，光宅天下，劬勞兆庶，亭育萬民，如我考妣，五十所載. 哀景以窮見歸，全景將戮之首，置景要害之地，崇景非次之榮. 我高祖於景何薄？我百姓於景何怨？而景長戟強弩，陵蹙朝廷，鋸牙郊甸，殘食含靈. 刳肝斫趾，不曈其快；曝骨焚尸，不謂爲酷. 高祖菲食卑宮，春秋九十，屈志凝威，憤終賊手. 大行皇帝溫嚴恭默，丕守鴻名，於景何有，復加忍毒. 皇枝繦抱已上，緦功以還，窮刀極俎，旣屠且鱠. 豈有率土之濱，謂爲王臣，食人之禾，飲人之水，忍聞此痛，而不悼心？況臣僧辯、臣霸先等，荷稱國籓湘東王臣繹泣血銜哀之寄，摩頂至足之恩，世受先朝之德，身當將帥之任；而不能瀝膽抽腸，共誅姦逆，雪天地之痛，報君父之仇，則不可以稟靈含識，戴天履地！今日相國至孝玄感，靈武斯發，已破賊徒，獲其元帥，止餘景身，尚在京邑. 臣僧辯與臣霸先協和將帥，同心共契，必誅凶豎，尊奉相國，嗣膺鴻業，以主郊祭. 前途若有一功，獲一賞，臣僧辯等不推己讓物，先身帥衆，則天地宗廟百神之靈，共誅共責. 臣僧辯、臣霸先同心共事，不相欺負，若有違戾，明神殛之. 」於是升壇歃血，共讀盟文，皆淚下沾襟，辭色慷慨.
及王師次於南洲，賊帥侯子鑒等率步騎萬餘人於岸挑戰，又以鵃䑠千艘並載士，兩邊悉八十棹，棹手皆越人，去來趣襲，捷過風電. 僧辯乃麾細船，皆令退縮，悉使大艦夾泊兩岸. 賊謂水軍欲退，爭出趨之，衆軍乃棹大艦，截其歸路，鼓噪大呼，合戰中江，賊悉赴水. 僧辯卽督諸軍沿流而下，進軍于石頭之斗城，作連營以逼賊. 賊乃橫嶺上築五城拒守，侯景自出，與王師大戰於石頭城北. 霸先謂僧辯曰：「醜虜遊魂，貫盈已稔，逋誅送死，欲爲一決. 我衆賊寡，且分其勢. 」卽遣強弩二千張，攻賊西面兩城，仍使結陣以當賊. 僧辯在後麾軍而進，復大破之. 盧暉略聞景戰敗，以石頭城降，僧辯引軍入據之. 景之退也，北走朱方，於是景散兵走告僧辯，僧辯令衆將入據臺城. 其夜，軍人采梠失火，燒太極殿及東西堂等. 時軍人鹵掠京邑，剝剔士庶，民爲其執縛者，衵衣不免. 盡驅逼居民以求購贖，自石頭至于東城，緣淮號叫之聲，震響京邑，於是百姓失望.
僧辯命侯瑱、裴之橫率精甲五千，東入討景. 僧辯收賊黨王偉等二十餘人，送于江陵. 偽行臺趙伯超自吳松江降於侯瑱，瑱時送至僧辯. 僧辯謂伯超曰：「趙公，卿荷國重恩，遂復同逆. 今日之事，將欲何如？」因命送江陵. 伯超旣出，僧辯顧坐客曰：「朝廷昔唯知有趙伯超耳，豈識王僧辯？社稷旣傾，爲我所復；人之興廢，亦復何常. 」賓客皆前稱歎功德. 僧辯瞿然，乃謬答曰：「此乃聖上之威德，羣帥之用命. 老夫雖濫居戎首，何力之有焉？」於是逆寇悉平，京都剋定.
世祖卽帝位，以僧辯功，進授鎮衛將軍、司徒，加班劍二十人，改封永寧郡公，食邑五千戶，侍中、尚書令、鼓吹並如故.
是後湘州賊陸納等攻破衡州刺史丁道貴於淥口，盡收其軍實；李洪雅又自零陵率衆出空靈灘，稱助討納. 朝廷未達其心，深以爲慮，乃遣中書舍人羅重歡徵僧辯上就驃騎將軍宜豊侯循南征. 僧辯因督杜崱等衆軍，發於建業，師次巴陵. 詔僧辯爲都督東上諸軍事，霸先爲都督西上諸軍事. 先時霸先讓都督于僧辯，僧辯不受，故世祖分爲東西都督，而俱南討焉. 時納等下據車輪，夾岸爲城，前斷水勢，士卒驍猛，皆百戰之餘. 僧辯憚之，不與輕進，於是稍作連城以逼賊. 賊見不敢交鋒，並懷懈怠. 僧辯因其無備，命諸軍水步攻之，親執旗鼓，以誡進止. 於是諸軍競出，大戰於車輪，與驃騎循並力苦攻，陷其二城. 賊大敗，步走歸保長沙，驅逼居民，入城拒守. 僧辯追躡，乃命築壘圍之，悉令諸軍廣建圍柵，僧辯出坐壟上而自臨視. 賊望，識僧辯，知不設備，賊黨吳藏、李賢明等乃率銳卒千人，開門掩出，蒙楯直進，徑趨僧辯. 時杜崱、杜龕並侍左右，帶甲衛者止百餘人，因下遣人與賊交戰. 李賢明乘鎧馬，從者十騎，大呼衝突，僧辯尚據胡床，不爲之動. 於是指揮勇敢，遂獲賢明，因卽斬之. 賊乃退歸城內. 初，陸納阻兵內逆，以王琳爲辭，云「朝廷若放王琳，納等自當降伏」. 于時衆軍並進，未之許也. 而武陵王擁衆上流，內外駭懼，世祖乃遣琳和解之. 至是，湘州平. 僧辯旋于江陵，因被詔會衆軍西討，督舟師二萬，輿駕出天居寺餞行. 俄而武陵敗績，僧辯自枝江班師于江陵，旋鎮建業.
是月，居少時，復回江陵. 齊主高洋遣郭元建率衆二萬，大列舟艦於合肥，將謀襲建業，又遣其大將邢景遠、步六汗薩、東方老等率衆繼之. 時陳霸先鎮建康，旣聞此事，馳報江陵. 世祖卽詔僧辯次于姑孰，卽留鎮焉. 先命豫州刺史侯瑱率精甲三千人築壘於東關，以拒北寇；徵吳郡太守張彪、吳興太守裴之橫會瑱於關；因與北軍戰，大敗之，僧辯率衆軍振旅于建業. 承聖三年二月甲辰，詔曰：「贊俊遂賢，稱于秦典；自上安下，聞之漢制. 所以仰協台曜，俯佐弘圖. 使持節、侍中、司徒、尚書令、都督揚、南徐、東揚三州諸軍事、鎮衛將軍、揚州刺史、永寧郡開國公僧辯，器宇凝深，風格詳遠，行爲士則，言表身文，學貫九流，武該七略. 頃歲征討，自西徂東；師不疲勞，民無怨讟；王業艱難，實兼夷險. 宜其燮此中台，膺茲上將；寄之經野，匡我朝猷. 加太尉、車騎大將軍，餘悉如故. 」
頃之，丁母太夫人憂，世祖遣侍中謁者監護喪事，策諡曰貞敬太夫人. 夫人姓魏氏. 神念以天監初董率徒衆據東關，退保合肥漅湖西，因娶以爲室，生僧辯. 性甚安和，善於綏接，家門內外，莫不懷之. 初，僧辯下獄，夫人流淚徒行，將入謝罪，世祖不與相見. 時貞惠世子有寵於世祖，軍國大事多關領焉. 夫人詣閤，自陳無訓，涕泗嗚咽，衆並憐之. 及僧辯免出，夫人深相責勵，辭色俱嚴，云：「人之事君，惟須忠烈，非但保祐當世，亦乃慶流子孫. 」及僧辯剋復舊京，功蓋天下，夫人恒自謙損，不以富貴驕物. 朝野咸共稱之，謂爲明哲婦人也. 及旣薨殞，甚見愍悼. 且以僧辯勳業隆重，故喪禮加焉. 靈柩將歸建康，又遣謁者至舟渚弔祭. 命尚書左僕射王裒爲其文曰：「維爾世基武子，族懋陽元，金相比映，玉德齊溫. 旣稱女則，兼循婦言. 書圖鏡覽，辭章討論. 教貽俎豆，訓及平原. 楚發將兵，孟軻成德. 盡忠資敬，自家刑國. 顯允其儀，惟民之則. 反命師旅，旣修我戎；補茲袞職，奄有龜、蒙. 母由子貴，亶爾斯崇；嘉命允集，寵章所隆. 居高能降，處貴思沖；慶資善始，榮兼令終. 崦嵫旣夕，蒹葭早秋；奔駟難返，衝濤詎留. 背龍門而西顧，過夏首而東浮；越三宮之遐岳，經三江之派流. 鬱鬱增嶺，浮雲蔽虧；滔滔江、漢，逝者如斯. 銘旌故旐，宇毀遺碑. 卽虛舟而設奠，想徂魂之有知. 嗚呼哀哉！」
其年十月，西魏相宇文黑泰遣兵及岳陽王衆合五萬，將襲江陵. 世祖遣主書李膺徵僧辯於建業，爲大都督、荊州刺史. 別敕僧辯云：「黑泰背盟，忽便舉斧. 國家猛將，多在下流；荊陝之衆，悉非勁勇. 公宜率貔虎，星言就路，倍道兼行，赴倒懸也. 」僧辯因命豫州刺史侯瑱等爲前軍，兗州刺史杜僧明等爲後軍. 處分旣畢，乃謂膺云：「泰兵驍猛，難與爭銳，衆軍若集，吾便直指漢江，截其後路. 凡千里饋糧，尚有饑色，況賊越數千里者乎？此孫臏剋龐涓時也. 」俄而京城陷沒，宮車晏駕. 及敬帝初卽梁主位，僧辯預樹立之功，承制進驃騎大將軍、中書監、都督中外諸軍事、錄尚書，與陳霸先參謀討伐.
時齊主高洋又欲納貞陽侯淵明以爲梁嗣，因與僧辯書曰：「梁國不造，禍難相仍，侯景傾蕩建業，武陵彎弓巴、漢. 卿志格玄穹，精貫白日，戮力齊心，芟夷逆醜. 凡在有情，莫不嗟尚；況我鄰國，緝事言前. 而西寇承間，復相掩襲. 梁主不能固守江陵，殞身宗祐. 王師未及，便已降敗；士民小大，皆畢寇虜. 乃眷南顧，憤歎盈懷. 卿臣子之情，念當鯁裂. 如聞權立枝子，號令江陰，年甫十餘，極爲沖藐；梁釁未已，負荷諒難. 祭則衛君，政由甯氏；幹弱枝強，終古所忌. 朕以天下爲家，大道濟物. 以梁國淪滅，有懷舊好，存亡拯墜，義在今辰，扶危嗣事，非長伊德. 彼貞陽侯，梁武猶子，長沙之胤，以年以望，堪保金陵，故置爲梁主，納于彼國. 便詔上党王渙總攝羣將，扶送江表，雷動風馳，助掃冤逆. 清河王岳，前救荊城，軍度安陸，旣不相及，憤惋良深. 恐及西寇乘流，復躡江左. 今轉次漢口，與陸居士相會. 卿宜協我良規，厲彼羣帥，部分舟艫，迎接今王，鳩勒勁勇，幷心一力. 西羌烏合，本非勍寇，直是湘東怯弱，致此淪胥. 今者之師，何往不剋，善建良圖，副朕所望也. 」
貞陽承齊遣送，將屆壽陽. 貞陽前後頻與僧辯書，論還國繼統之意，僧辯不納. 及貞陽、高渙至于於東關，散騎常侍裴之橫率衆拒戰，敗績，僧辯因遂謀納貞陽，仍定君臣之禮. 啓曰：「自秦兵寇陝，臣便營赴援，才及下船，荊城陷沒，卽遣劉周入國，具表丹誠，左右勳豪，初並同契. 周旣多時不還，人情疑阻；比冊降中使，復遣諸處詢謀，物論參差，未甚決定. 始得侯瑱信，示西寇權景宣書，令以真跡上呈. 觀視將帥，恣欲同泰，若一朝仰違大國，臣不辭灰粉，悲梁祚永絕中興. 伏願陛下便事濟江，仰藉皇齊之威，憑陛下至聖之略，樹君以長，雪報可期，社稷再輝，死且非吝. 請押別使曹沖馳表齊都，續啟事以聞，伏遲拜奉在促. 」貞陽答曰：「姜暠至，枉示具公忠義之懷. 家國喪亂，于今積年. 三后蒙塵，四海騰沸. 天命元輔，匡救本朝. 弘濟艱難，建武宗祏. 至於丘園板築，尚想來儀；公室皇枝，豈不虛遲. 聞孤還國，理會高懷，但近再命行人，或不宣具. 公旣詢謀卿士，訪逮籓維，沿溯往來，理淹旬月，使乎屆止，殊副所期. 便是再立我蕭宗，重興我梁國. 億兆黎庶，咸蒙此恩；社稷宗祧，曾不相愧. 近軍次東關，頻遣信裴之橫處，示其可否. 答對驕凶，殊駭聞矚. 上黨王陳兵見衛，欲敘安危，無識之徒，忽然逆戰. 前旌未舉，卽自披猖，驚悼之情，彌以傷惻. 上黨王深自矜嗟，不傳首級，更蒙封樹，飾棺厚殯，務從優禮. 齊朝大德，信感神民. 方仰藉皇威，敬憑元宰，討逆賊於咸陽，誅叛子於雲夢，同心協力，克定邦家. 覽所示權景宣書，上流諸將，本有忠略，棄親向讎，庶當不爾，防奸定亂，終在於公. 今且頓東關，更待來信，未知水陸何處見迎. 夫建國立君，布在方策，入盟出質，有自來矣. 若公之忠節，上感蒼旻；羣帥同謀，必匪攜貳. 則齊師反斾，義不陵江，如致爽言，誓以無克. 韜旗側席，遲復行人. 曹沖奉表齊都，卽押送也. 渭橋之下，惟遲敘言；汜水之陽，預有號懼. 」僧辯又重啟曰：「員外常侍姜暠還，奉敕伏具動止. 大齊仁義之風，曲被鄰國，卹災救難，申此大猷. 皇家枝戚，莫不榮荷；江東冠冕，俱知憑賴. 今歃不忘信，信實由衷，謹遣臣第七息顯，顯所生劉並弟子世珍，往彼充質；仍遣左民尚書周弘正至歷陽奉迎. 艫舳浮江，俟一龍之渡；清宮丹陛，候六傳之入. 萬國傾心，同榮晉文之反；三善克宣，方流宋昌之議. 國祚旣隆，社稷有奉. 則羣臣竭節，報厚施于大齊；戮力展愚，效忠誠於陛下. 今遣吏部尚書王通奉啓以聞. 」僧辯因求以敬帝爲皇太子. 貞陽又答曰：「王尚書通至，復枉示，知欲遣賢弟世珍以表誠質，具悉憂國之懷. 復以庭中玉樹，掌內明珠，無累胸懷，志在匡救，豈非劬勞我社稷，弘濟我邦家？慚歎之懷，用忘興寢. 晉安王東京貽厥之重，西都繼體之賢，嗣守皇家，寧非民望. 但世道喪亂，宜立長君，以其蒙孽，難可承業. 成、昭之德，自古希儔；沖、質之危，何代無此. 孤身當否運，志不圖生. 忽荷不世之恩，仍致非常之舉. 自惟虛薄，兢懼已深. 若建承華，本歸皇胄；心口相誓，惟擬晉安. 如或虛言，神明所殛. 覽今所示，深遂本懷. 戢慰之情，無寄言象. 但公憂勞之重，旣稟齊恩；忠義之情，復及梁貳. 華夷兆庶，豈不懷風？宗廟明靈，豈不相感？正爾迴斾，仍向歷陽. 所期質累，便望來彼. 衆軍不渡，已著盟書. 斯則大齊聖主之恩規，上黨英王之然諾，得原失信，終不爲也. 惟遲相見，使在不賒. 鄉國非遙，觸目號咽. 」僧辯使送質于鄴. 貞陽求渡衛士三千，僧辯慮其爲變，止受散卒千人而已，幷遣龍舟法駕往迎. 貞陽濟江之日，僧辯擁檝中流，不敢就岸. 後乃同會于江寧浦.
貞陽旣踐偽位，仍授僧辯大司馬，領太子太傅、揚州牧，餘悉如故. 陳霸先時爲司空、南徐州刺史，惡其飜覆，與諸將議，因自京口舉兵十萬，水陸俱至，襲于建康. 於是水軍到，僧辯常處於石頭城，是日正視事，軍人已逾城北而入，南門又馳白有兵來. 僧辯與其子頠遽走出閤，左右心腹尚數十人. 衆軍悉至，僧辯計無所出，乃據南門樓乞命拜請. 霸先因命縱火焚之，方共頠下就執. 霸先曰：「我有何辜，公欲與齊師賜討？」又曰：「何意全無防備？」僧辯曰：「委公北門，何謂無備. 」爾夜斬之.
帕佛陀洛羅那帕萊
扎克里二世王帕佛陀洛羅那帕萊，諱伊沙拉頌吞，初諱欽，一世王帕佛陀約華朱拉洛第四子，母阿瑪琳王太后.
佛曆二三一〇年，降誕於夜功. 二三五一年，封二王. 二三五二年，一世王崩. 伊沙拉頌吞入繼大統，以弟社那努拉為二王. 有鄭昭之子名蒙門者謀叛，遣子則沙達博丁誅之. 時緬甸聞一世王病甚，復大舉來犯，大敗，自是不敢復窺暹境矣. 翌年，自稱暹世子鄭佛，遣使如清入貢請封，仁宗封之為暹羅國王. 二三六四年，伐吉打.
初，一世王崩，諡曰攀丁東，而二世王號曰攀丁格朗. 攀丁東，初代主也；攀丁格朗，中代主也. 以是推之，則三世王為末代主，不祥之甚. 及三世王立，甚惡之. 乃以佛陀為號，諡一世王曰帕佛陀約華朱拉洛、二世王曰帕佛陀洛羅那帕萊. 帕，敬稱也. 洛羅，土也. 那帕萊，梵語，天也.
三河國
三河國，古日本令制國之一，東海道之屬也. 又稱三州、叄州.
依《國造本紀》載，成務、雄略天皇之代，始置其國. 大化元年，制律令，定國名曰三河.
郭允明
郭允明，少為後漢高祖廝養，高祖愛之，以為翰林茶酒使. 隱帝尤狎愛之，允明益驕橫無顧避，大臣不能禁.
允明使荊南高保融，車服導從如節度使，保融待之甚厚. 允明乃陰使人步測其城池高下，若為攻取之計者，以動之. 荊人皆恐，保融厚賂以遣之. 遷飛龍使.
已而李業與允明謀殺楊邠等，是日無雲而昏，霧雨如泣，日中，載邠等十餘尸暴之市中. 允明手殺邠等諸子於朝堂西廡，王章壻張貽肅血流逆注. 隱帝敗于北郊，還至封丘門，不得入，帝走趙村，允明從後追之，弒帝于民舍，乃自殺.
張魯
張魯字公旗，沛國人. 初，祖父道陵，漢順帝時客於蜀，學道鶴鳴山中，造作符書，以惑百姓. 受其道者輒出米五斗，故謂之「米賊」. 道陵遂稱天師，號「正一真人」. 道陵死，傳子衡，衡傳於魯，魯遂自號「師君」. 其來學者，初名為「鬼卒」，後號「祭酒」. 祭酒各領部眾，眾多者名曰「理頭」. 皆校以誠信，不聽欺妄，有病但令首過而已. 諸祭酒各起義舍於路，同之亭傳，縣置米肉以給行旅. 食者量腹取足，過多則鬼能病之. 犯法者先加三原，然後行刑. 不置長吏，以祭酒為理，民夷信向. 朝廷不能討，遂就拜魯鎮夷中郎將，領漢寧太守，通其貢獻.
韓遂、馬超之亂，關西民奔魯者數万家. 時人有地中得玉印者，群下欲尊魯為漢寧王. 魯功曹閻圃諫曰：「漢川之民，戶出十萬，四面險固，財富土沃，上匡天子，則為桓、文，次方竇融，不失富貴. 今承製署置，勢足斬斷. 遽稱王號，必為禍先. 」魯從之.
魯自在漢川垂三十年，聞曹操征之，至陽平，欲舉漢中降. 其弟衛不聽，率眾數万，拒關固守. 操破衛，斬之. 魯聞陽平已陷，將稽顙歸降. 閻圃說曰：「今以急往，其功為輕，不如且依巴中，然後委質，功必多也. 」於是乃奔南山. 左右欲悉焚寶貨倉庫. 魯曰：「本欲歸命國家，其意未遂. 今日之走，以避鋒銳，非有惡意. 」遂封藏而去.
分類:漢列傳
色情男女
色情男女者，一九九六年之香港影戲也，言粵語，陳優伶之瑣事. 公映時，評論不絕.
具器大典
《具器大典》者，西洋亞里士多德所纂之典籍也. 亞子治辯實之術，成書六篇，曰：
凡大典所述，逍遙派皆師之，是爲西學辯實論之根本. 後人格致，亦從其方，譽爲大道之經也.
分類:西學經典
王戎
晉安豐元侯王戎字濬沖，魏琅邪臨沂人也，青龍元年生. 祖雄. 父渾.
戎幼穎悟，神彩秀徹. 視日不眩，裴楷見而目之曰︰「戎眼爛爛，如巖下電. 」
阮籍與渾為友. 戎年十五，隨渾在郎舍. 戎少籍二十歲，而籍與之交. 戎每與籍為竹林之游. 襲父爵，辟相國掾，歷吏部黃門郎、散騎常侍、河東太守、荊州刺史，坐遣吏修園宅，應免官，詔以贖論. 遷豫州刺史，加建威將軍，受詔伐吳. 吳平，進爵安豐縣侯. 徵為侍中. 遷光祿勳、吏部尚書，以母憂去職.
楊駿執政，拜太子太傅. 駿誅，轉中書令，加光祿大夫，遷尚書左僕射，領吏部. 戎始為甲午制，凡選舉皆先治百姓，然後授用. 尋轉司徒. 裴頠誅，坐免官. 惠帝反宮，以為尚書令. 尋拜司徒. 性好興利，而又儉嗇，不自奉養，天下人謂之膏盲之疾. 車駕西遷，戎出奔于郟. 永興二年，薨於郟縣，時年七十二，諡曰元.
書法
分類:晉列傳 分類:琅琊王氏
十倫
《十倫》，西洋亞里士多德纂《具器大典》之初篇也. 明傅體齋、李涼庵作《名理探》，謂其十倫爲：
分類:西學經典
小野妹子
小野臣妹子，漢名蘇因高，日本飛鳥朝推古天皇之官人也.
大業三年（推古天皇十五年），受命聖德太子使隋，見煬帝.
卒年不詳，葬于今大阪府南河内郡太子町.
典
分類:飛鳥列傳 分類:遣隋使
帕佛陀約華朱拉洛
扎克里一世王帕佛陀約華朱拉洛，諱通鑾，太上王通滴次子，母曰道倫.
佛曆二二七九年，降誕於大城. 父仕暹羅王埃伽塔，為符寶郎. 王廕，宿衛禁中. 二三〇一年，授叻丕副太守. 二三〇七年，緬人來侵，圍大城甚急，王與披耶鄭新率部登埤. 及城陷，王知事不可為，乃與新謀，潰圍而出，奔春武里，復據尖竹汶. 鄭新稱王於吞武里，授王帕拉差林爵. 時有王子貼披披據呵叻，昭帕方據程逸，昭披耶那空是貪瑪叻據洛坤，王領兵悉平之. 鄭新大喜，封王昭披耶扎克里爵號，假以節鉞，使專征伐. 乃西卻緬甸，北平蘭納，東撫寮國，暹羅遂成一大國.
二三二四年，柬埔寨叛，鄭新遣王伐之. 鄭新有心疾，凌虐諸臣. 又疑王有異心，囚王子女於吞武里為質. 時國中有變，鄭新遣披耶訕出戰. 賊首黨乃披耶訕之弟也. 訕乃合兵倒戈，反攻吞武里. 城內人開門納之，遂囚鄭新於黎明寺. 時王在柬埔寨，聞變，歸，執訕而誅之. 復以鄭新狂悖無道，亦誅之. 二三二五年，王為眾推戴，踐祚於曼谷，以弟汶瑪為二王，侄通因為三王，遂肇今萬世之基. 新子因他拉披他聞變，以兵疾歸. 民心不附，其徒中道反戈，遂勢窮拜降. 二王拘之帶回，戮之於市.
二三二五年，柬國闍婆賊起，其王安英來奔. 王居之於曼谷，以其臣昭華卞攝柬國政. 二三二八年，緬甸以王新立、國內未定，乃大發兵來侵. 王與二王、三王親征，卻之. 時安南西山賊竊據其國，其王阮福暎來奔. 遣侄貼帕里拉送其歸國，敗績於瀝涔吹蔑. 暎復奔暹，王居之於曼谷. 二三二九年，遣使如清求封，詭稱鄭昭之子鄭華，蓋其得國不正也. 清高宗封為暹羅國王，錫之誥印. 自是暹王入貢於清，皆用漢名鄭氏. 二三五一年，封子伊沙拉頌吞為二王. 二三五二年崩，壽七十二，葬曼谷臥佛寺. 子伊沙拉頌吞嗣，號帕佛陀洛羅那帕萊.
初，一世王崩，諡曰攀丁東，號二世王曰攀丁格朗. 攀丁東，初代主也；攀丁格朗，中代主也. 以是推之，則三世王為末代主，不祥之甚. 三世王惡之，乃以佛陀為號，諡一世王曰帕佛陀約華朱拉洛、二世王曰帕佛陀洛羅那帕萊. 帕，敬稱也. 約華，無上天也. 朱拉洛，圓滿世界也.
李玟
港女李玟，年九歲，隨父母遷美國加州，遂籍焉. 玟才藝頗佳，諳熟中粵英法語，善歌能舞，勤學精進，數年有成. 年十八，入娛樂圈，以性感勁舞流行天后著稱，頃之揚名立腕，華裔出道美國歌壇，李玟第一人也. 卅載以來，玟行慈善無計，示眾以開朗積極，圈中難能可貴也. 二〇二三年夏，忽傳玟輕生，蓋罹患抑郁病，不堪其擾，遂跳樓解脫焉，聞者莫不嘆息.
阿南塔瑪希敦
扎克里八世王諱阿南塔瑪希敦，太上王瑪希敦阿杜德長子也，母詩納卡琳王太后.
梵字
梵字、梵書者，古天竺國文字也. 彼國謂之悉曇，梵字書曰𑖭𑖰𑖟𑖿𑖠𑖽.
阿南塔瑪希敦
佛曆二四六八年，降誕於德意志國海德堡. 二四七八年，國內有變，七世王巴差提朴奔英吉利，眾立其侄阿南塔瑪希敦. 然政歸議會，泰王但垂拱而已.
梵字
東土之人遠天竺，古來與彼不通文字. 六朝隋唐之代，佛法東漸，東土僧人乃始習梵語、書梵書. 悉曇者，彼時天竺通用之文字也. 東土因循之. 而今日之天竺，文字凡數十種，棄悉曇而不用矣. 故今日猶習梵字者，惟中華、日本等地之佛學者矣.
蘇逢吉
蘇逢吉，長安人也. 後漢高祖鎮河東，父悅為高祖從事，逢吉常代悅作奏記，悅乃言之高祖. 高祖召見逢吉，精神爽秀，憐之，乃以為節度判官.
阿南塔瑪希敦
二四八九年，王崩於曼谷大皇宮，壽二十. 或謂見弑於倭人辻政信，或謂首相鑾披汶頌堪陰遣人弑之，眾說不一. 泰人甚諱言其事，遂不可考焉. 無子，弟蒲美蓬阿杜德嗣.
梵字
例文
以心經咒爲例，以梵書曰：
蘇逢吉
高祖性素剛嚴，賓佐稀得請見，逢吉獨入，終日侍立高祖書閤中. 兩使文簿盈積，莫敢通，逢吉輒取內之懷中，伺高祖色可犯時以進之，高祖多以為可，以故甚愛之. 然逢吉為人貪詐無行，喜為殺戮. 高祖嘗以生日遣逢吉疏理獄囚以祈福，謂之「靜獄」. 逢吉入獄中閱囚，無輕重曲直悉殺之，以報曰：「獄靜矣. 」
梵字
例文
以天城文字書之，曰：
椒江區
椒江區，屬中華人民共和國浙江省台州市，市轄區也，亦為台州治所. 幅員方二百七十四公里，口五十四萬餘.
梵字
例文
以漢字書之，曰：
據
分類:梵語
椒江區
地理
椒江區居溫黃平原，處台州中東部，北通臨海，南極路橋，西通臨海、路橋、黃巖，東瀕東海. 中通椒江，城因江而興，人以水而生，故名「椒江」. 全區方二百七十四公里 ，至於海域，則方一千六百零四公里.
蘇逢吉
高祖建號，拜逢吉中書侍郎、同中書門下平章事. 是時，制度草創，朝廷大事皆出逢吉，逢吉以為己任. 然素不學問，隨事裁決，出其意見，是故漢世尤無法度，而不施德政，民莫有所稱焉.
高祖既定京師，逢吉與蘇禹珪同在中書，除吏多違舊制. 逢吉尤納貨賂，市權鬻官，謗者讙譁. 然高祖方倚信二人，故莫敢有告者. 鳳翔李永吉初朝京師，逢吉以永吉故秦王從曮子，家世王侯，當有奇貨，使人告永吉，許以一州，而求其先王玉帶，永吉以無為解，逢吉乃使人市一玉帶，直數千緡，責永吉償之；前客省使王筠自晉末使楚，至是還，逢吉意筠得楚王重賂，遣人求之，許以一州，筠怏怏，以其橐裝之半獻之. 而皆不得州.
晉相李崧從契丹以北，高祖入京師，以崧第賜逢吉，而崧別有田宅在西京，逢吉遂皆取之. 崧自北還，因以宅券獻逢吉，逢吉不悅，而崧子弟數出怨言. 其後，逢吉乃誘人告崧與弟嶼、嶬等，下獄，崧款自誣伏：「與家僮二十人，謀因高祖山陵為亂. 」獄上中書，逢吉改「二十人」為「五十人」，遂族崧家.
椒江區
區劃
今椒江轄一鎮八街道，為 ：
蘇逢吉
是時，天下多盜，逢吉自草詔書下州縣，凡盜所居本家及鄰保皆族誅. 或謂逢吉曰：「為盜族誅，已非王法，況鄰保乎！」逢吉恡以為是，不得已，但去族誅而已. 於是鄆州捕賊使者張令柔盡殺平陰縣十七村民數百人. 衞州刺史葉仁魯聞部有盜，自帥兵捕之. 時村民十數共逐盜，入于山中，盜皆散走. 仁魯從後至，見民捕盜者，以為賊，悉擒之，斷其脚筋，暴之山麓，宛轉號呼，累日而死. 聞者不勝其冤，而逢吉以仁魯為能，由是天下因盜殺人滋濫.
椒江區
區劃
區治在海門街道.
食貨
縮圖|[[清康熙年間，始建海門老街，繁榮一時. ]] 椒江因江而興，因港而興. 清末民初，椒江繁華至極，居台州之首，人呼曰「小上海」. 一九八八年三月，國務院準其為沿海經濟開放區. 現今椒江，醫藥、縫製業繁榮，仍居台州之首.
蘇逢吉
逢吉已貴，益為豪侈，謂中書堂食為不可食，乃命家廚進羞，日極珍善. 繼母死，不服喪. 妻武氏卒，諷百官及州鎮皆輸綾絹為喪服. 武氏未期，除其諸子為官. 有庶兄自外來，未白逢吉而見其諸子，逢吉怒，託以它事告於高祖，杖殺之.
逢吉嘗從高祖征鄴，數使酒辱周太祖於軍中，太祖恨之. 其後隱帝立，逢吉素善李濤，諷濤請罷太祖與楊邠樞密. 李太后怒濤離間大臣，罷濤相，以楊邠兼平章事，事悉關決. 逢吉、禹珪由是備位而已. 乾祐二年，加拜司空.
周太祖鎮鄴，不落樞密使，逢吉以謂樞密之任，方鎮帶之非便，與史弘肇爭，於是卒如弘肇議. 弘肇怨逢吉異己，已而會王章第，使酒坐中，弘肇怒甚. 逢吉謀求出鎮以避之，既而中輟，人問其故，逢吉曰：「苟捨此而去，史公一處分，吾虀粉矣！」
是時，後漢隱帝少年，小人在側. 弘肇等威制人主，帝與左右李業、郭允明等皆患之. 逢吉每見業等，以言激之，業等卒殺弘肇，即以逢吉權知樞密院. 方命草麻，聞周太祖起兵，乃止. 逢吉夜宿金祥殿東閣，謂司天夏官正王處訥曰：「昨夕未瞑，已見李崧在側，生人接死者，無吉事也. 」周太祖至北郊，官軍敗于劉子陂. 逢吉宿七里，夜與同舍酣飲，索刀將自殺，為左右所止. 明日與隱帝走趙村，自殺於民舍. 周太祖定京師，梟其首，適當李崧被刑之所. 廣順初，賜其子西京莊并宅一區.
崇海大橋
崇海長江公路大橋，處江蘇海門市之東，跨一千八百米. 今在建，連上海及崇明、江蘇海門，因而為名.
其上設高速道，北接通啟高速道、揚啟高速道，以通蘇中、北，南連滬崇蘇道，以達浦東及大小洋山港.
它典
[[Category:橋]]
蒙固
扎克里四世王帕巴頌德帕宗告昭育華，諱蒙固，二世王帕佛陀洛羅那帕萊嫡子，母詩素里延王太后.
佛曆二三九四年降誕. 二世王崩，王與王子則沙達博丁爭立. 則沙達博丁入繼大統，是為三世王帕南告也，出蒙固為僧. 王不得志，乃巡遊諸府，知民疾苦.
及三世崩，群臣奉蒙固入繼大統，以弟賓告為第二王. 二三九四年，自稱暹王鄭福之弟鄭明，遣使入貢於清，兼進大行皇帝清宣宗成皇帝香，並請襲封. 文宗封其為暹羅國王. 蒙固既立，乃行改革，廢奴隸制. 泰人德之，呼曰蒙固大帝. 二四一一年崩，壽六十三，子朱拉隆功嗣.
瓦棲拉兀
扎克里六世王帕巴頌德帕蒙固告昭育華，諱瓦棲拉兀，五世王朱拉隆功之子也，母紹瓦帕蓬西王太后.
祇園
祇樹給孤獨園，簡稱祇園，梵語謂曰𑖕𑖸𑖝𑖪𑖡𑖸𑖡𑖯𑖞𑖢𑖰𑖜𑖿𑖚𑖟𑖭𑖿𑖧𑖯𑖨𑖯𑖦𑖾，意謂祇陀林中給孤獨之園也. 地處中天竺拘薩羅國都舍衛城南郊，由富賈給孤獨所築，乃佛陀常居說法之地. 又名曰祇園精舍.
錢 (鑄貨)
縮圖|古銅錢 錢，卽鑄貨、錢幣或硬貨，今多稱硬幣，金屬製成之圓狀通貨也. 金鑄之貨，上古已有之. 時人嘗以金、銀、銅材（曰「貴金屬」）等鑄之，是爲市貨，歷代承襲至今. 當世錢貨，面額較之鈔貨爲賤，故常以鐵鎳等鑄之，曰「輔幣」. 其上多刻有紋飾字樣.
祇園
《金剛般若波羅蜜經》中，述佛陀于此地說法，故成其經.
李舜臣懋欽
權貴人惡其異己，及入都，復補戶部進郎中，出為江西提學僉事，較閱精明，遷南京國子司業歷尚寶司卿、應天府丞，二十年召為太僕寺丞，未上會九廟災，自陳，遂罷歸.
始舜臣官南京尚寶，時取《易》、《詩》、《書》、《儀禮》、《禮記》、《左傳》，分日讀之，每六日一易，初苦漢唐人註疏難入，已知其指歸在《爾雅》，《爾雅》本六書，乃質以篆隸、廣韻，及陸德明音義有所纂述，功未竟及是益鍵戶窮探，乃著《易卦辱言》、《尚書說》、《詩序考》、《春秋左傳考》、《例穀梁三例》、《易詩書三經考》、《古文考》、《籀文考》諸書. 一時經學之士未有出其右者，為古文有法度.
椰蟹
椰蟹 （學名：Birgus latro），海蟹也，蜇居蟹為其近親. 螯銳利，能破椰殼. 常舍暖海島，東台灣多有，亦食龜卵、果仁、枝葉、爬蟲等.
它典
分類:節肢動物門
二〇二三年法國騷亂
西曆二〇二三年六月廿七，國都有民名曰，年十有七，北族裔也. 時，御車于市，有游徼稽其行照. 稚，無照而行，徼欲執之，遁，為彼擊殺. 彼國之人，惡其酷吏久矣. 百姓怨懟于下，是故一呼而百應，相約示威于廟宇之外，官弗能制. 未幾，國人聞風而動，民變蜂起，學堂、驛廄咸為之患，致通運不暢，市肆不興，人心惶惶，舉國大亂矣.
廿八日，大總統令責吏罪，亂猶不息. 京都亂民毀廨九十有餘，為官府所擒者，凡百五十人.
廿九日，內務官遣四萬士卒往全土平亂.
七月二日，京郊市知事府為暴民毀，知事攜眷夜遁.
七日，亂民漸伏. 民死計二人，被捕三千六百五十一人，徒刑三百八十人.
伊籍
伊籍字機伯，漢山陽人也. 少依邑人鎮南將軍劉表. 劉備之在荊州，籍常往來自託. 表卒，遂隨備南渡江，從入益州. 益州既定，以籍為左將軍從事中郎，見待亞於簡雍、孫乾等. 遣東使於吳，孫權聞其才辯，欲逆折以辭. 籍適入拜，權曰：「勞事無道之君乎？」籍即對曰：「一拜一起，未足為勞. 」籍之機捷，類皆如此，權甚異之. 後遷昭文將軍，與諸葛亮、法正、劉巴、李嚴共造《蜀科》；《蜀科》之制，由此五人焉.
帕南告
扎克里三世王帕巴頌德帕南告昭育華，諱則沙達博丁，初諱塔，二世王帕佛陀洛羅那帕萊庶子，母詩素拉萊王太妃.
二三六九年，萬象王阿努旺叛，安南以兵助之. 遣沙滴蓬叻社、博丁德差滅其國，執阿努旺歸. 二三七六年，安南黎文𠐤據柴棍叛，遣使求援. 遣博丁德差、巴育拉旺往救，弗勝. 二三八〇年，吉打王反，遣披猜亞伐之. 二三八四年，安南滅柬埔寨，柬人洶怨. 遣博丁德差伐柬埔寨. 乃與安南王共約復其國，立安敦為柬王.
二三九四年崩，壽六十三. 諸子皆庶出，不得立，群臣奉蒙固入繼大統.
麋竺
麋竺字子仲，漢東海朐人也. 竺雍容敦雅，而干翮非所長. 是以待之以上賓之禮，未嘗有所統御. 然賞賜優寵，無與為比.
祖世貨殖，僮客萬人，貲產巨億. 後徐州牧陶謙辟為別駕從事. 謙卒，竺奉謙遺命，迎劉備於小沛. 建安元年，呂布乘備出拒袁術，襲下邳，虜備妻子. 備轉軍廣陵海西，竺於是進妹於備為夫人，奴客二千，金銀貨幣以助軍資. 於時困匱，賴此復振. 後曹操表竺領嬴郡太守，竺弟芳為彭城相，皆去官，隨劉備周旋. 備將適荊州，遣竺先與劉表相聞，以竺為左將軍從事中郎. 益州既平，拜安漢將軍.
關羽北伐，竺弟芳投吳，致羽兵敗身死. 竺乃自縛詣備請罪，備以弟有罪不坐兄，待竺如故. 章武元年尋鬱病卒. 子威，為虎賁中郎將. 威子照，為虎騎監，自竺至照，皆善騎射，照子晃.
據
三國志·蜀志·許麋孫簡伊秦傳
卌三年
大事
建武十九年，漢將援將樓船大小二千余艘，戰士二万余人，進擊九真贼征侧余黨都羊等，自无功至居風，斬獲五千余人，峤南悉平.
𨋢
縮圖|𨋢 𨋢（譯自英文「Lift」）者，亦曰昇降機，今人多云「電梯」，人工之電驅機械也. 𨋢多見於高聳樓閣，其能載物昇降，穿越層階. 𨋢以柱承載、以纜牽引，懸空而不攲，人乘其而上，可登萬丈高樓而不費微毫之力焉.
分類:工學
巴差提朴
扎克里七世王帕巴頌德帕博告昭育華，諱巴差提朴，五世王朱拉隆功之子也，母紹瓦帕蓬西王太后.
佛曆二四三六年，降誕於曼谷大皇宮. 二四六八年，六世王瓦棲拉兀崩而無嗣. 時王儲阿沙當德差武已薨，巴差提朴立. 二四七五年，曼谷兵變，謀行君主立憲. 王以國柄授議會. 自是，王但垂拱而已. 二四七八年，國中有變. 王遜位於侄阿南塔瑪希敦，而奔英吉利. 二四八四年崩於倫敦，壽四十七.
崇明
崇明可為：
洋筆
縮圖|洋筆 洋筆者，西洋傳來之筆具也，其筆端多爲硬質，曰「硬筆」. 惟畵筆等亦用軟質筆鋒，有類中國，西人多以之描形繪畵. 方今洋筆，以鋼筆、鉛筆者爲多，是皆硬筆書具，人桓以之寫繪，彼數之繁，蓋無能出其右者也.
李舜臣子思
李舜臣，字子思，宋隆州井研人. 四歲知讀書，八歲能屬文，少長通曉古今，洞見根本，有誌於天下.
紹興末，張浚視師江淮，舜臣應詔上書，言：「乘輿不出，無以定大計，宜徙幸武昌. 」又謂：「江東六朝皆嚐取勝北方，不肯乘機爭天下，宜為今日監. 」著《江東勝後之鑒》十篇上之.
乾道二年中進士第，調邛州安仁縣主簿，是歲大饑，飢民持農械遊街鬧市，吏懼欲閉門，舜臣曰：「此非盜也，何懼為？」亟出慰勞遣之. 後教授於成都府. 時虞允文撫師關上，辟置幕府，用舉者改宣教郎、舜臣改知饒州德興縣，專尚風化. 間詣學講說，邑士皆稱蜀先生. 罷百姓預貸，償前官積逋逾三萬緡. 民病差役，舜臣勸糾諸鄉，以稅數低昂定役期久近為義役. 期年役成，民大便利. 銀坑罷雖久，小戶猶敷銀本錢，官為償之. 天申大禮助賞及軍器所需，皆不以煩民.
幹辦諸司審計司，遷宗正寺主簿，重修《裕陵玉牒》. 當曾布、呂惠卿初用，必謹書，或謂非執政除免，格不應書. 舜臣曰：「治忽所關，何可拘常法. 」他所筆削類此.
尤邃於《易》，嘗曰：「《易》起於畫，理事象數，皆因畫以見，舍畫而論，非《易》也. 畫從中起，乾坤中畫為誠敬，坎離中畫為誠明. 」著《本傳》三十三篇. 朱熹晚歲，每為學者稱之. 所著書《群經義》八卷、《書小傳》四卷、《文集》三十卷、《家塾編次論語》五卷、《鏤玉餘功錄》二卷.
子心傳、道傳、性傳. 以性傳官二府，贈太師、追封崇國公.
綜合格鬥
綜合格鬥者，技擊運動也. 謂諸多武術，異匯擂臺，故又曰「混合武術」、「綜合搏鬥」、「綜合武術」. 其規則若無制，故又曰 「無限制格鬥」. 其技者，可類從「擊技」、「摔技」與「寢技」之疇，所以使異派縱技擇善，豪放其強，分決雌雄也.
今日綜合格鬥比賽，端乎一九九三年終極格鬥冠軍賽之首屆競賽. 爾後，諸多協會紛沓雲興，四方高人接踵角競. 其原欲別武林門派，辨名排第，早期逐賽者，具明確派系之屬；後眾皆僅習定技，且必也囊「擊」、「摔」、「寢」者，系別不復涇渭分明.
西洋拳（Boxing )
西洋拳者，或曰「拳擊」，其技雖純，卻為擊技之基本也，綜合格鬥之初手多從拳擊習入，以扎其根. 觀乎綜合格鬥比賽，拳打常為擊分之大宗也，而為拳所毆傷、擊倒(knockout, KO)者亦不可勝計. 其步法靈活若蛟游深潭，進退矯捷似羝躍莽葛，拳疾若冽風捲襲，形穩如磐石堅固，倏爍其閃避，鋒利其突擊. 觀其技所需者，概為立戰之大綱，故弗論門派，欲霸擂臺者，必修拳擊也.
散打
散打者，或曰「散手」，源乎華夏擂臺搏鬥也，閱覽古誌，或名「手搏」、「抃」、「白打」. 今日散打主體為拳、腿、摔技所成，故或云：「遠踢、近打、貼身摔」. 其拳概由拳擊為綱，其足或納傳統腿法、或借泰拳腿術、或舉他派腿功，幻化巧卓，寬續而生. 其摔者，或以蒙古搏克(Bökh)，或用滿洲布庫(Buku)、或沿中國摔跤、或攬日本柔道，集匯成統，截長補短而使. 迄為一家脈絡以降，散打已成中國搏擊之門面，華夏武林之典範也.
泰拳（Muay Thai )
泰拳者，暹羅之古老武技也. 其所長者，乃拳、腿、肘、膝，雙側同行，八體齊力，故曰：「八肢之藝術也. 」且夫泰拳之訓練，尤重剛強，脛磨若金剛之堅硬，臂鍛如花崗之硬實，肘利如剡鋒，膝厲若銳戟，箍纏勁同森蟒擄獵，掃腿重似雷霆驟炸. 其於綜合格鬥擂臺之上，表現非凡，是以諸國武者，輒赴泰習藝，強身鍛魄，人氣之高，不言而喻.
議
華人地區，輒有中國傳統武術對質綜合格鬥之爭. 綜合格鬥所護者謂中國傳武弗能戰，謂其花拳繡腿. 而中國傳武之徒則謂綜合格鬥乃運動，非實戰也，並言綜合格鬥所限之技，若擉目、曲指、搏後腦、抃下陰等皆為傳武實戰精華，規箝焉而弗可施者，所以傳武難戰乎擂臺也.
分類:運動
句義 (亞里士多德)
《句義》，西洋亞里士多德纂《具器大典》之一篇也.
凡辯者皆有是非，然則何謂是，何謂非，古人未詳其事矣. 亞子曰：「是非兩立而不兩可，此乃治辯理之本也. 是此，則言可順. 非此，則百言盡爲吹，言而爲吹之人，不亦草芥耳乎？」故獨以此理而立明句義之論，是爲古今中外空前者也.
然則句義雖明，特未知其何謂辯也. 是此而彼亦必是，非此而彼亦必非，如此種種，比量也. 亞子比量之術，乃《析言上》《析言下》二篇所載也.
孫乾
孫乾字公祐，漢北海人也.
生平
劉備領徐州，辟為從事，後隨從周旋. 備之背曹操，遣乾自結袁紹，將適荊州，乾又與麋竺俱使劉表，皆如意指. 後表與袁尚書，說其兄弟分爭之變，曰：「每與劉左將軍、孫公祐共論此事，未嘗不痛心入骨，相為悲傷也. 」其見重如此. 備定益州，乾自從事中郎為秉忠將軍，見禮次麋竺，與簡雍同等. 頃之，卒.
評
三國志評曰：孫乾雍容風議，見禮於世.
據
《三國志·蜀志·許麋孫簡伊秦傳》
李如樟
李如樟，李成梁四子也. 亦由父廕，曆都指揮僉事. 從兄李如松征寧夏，先登有功，累進都督僉事. 曆廣西、延綏總兵官.
簡雍
簡雍字憲和，漢涿郡人也，本姓耿，幽州人語謂耿爲簡，遂隨音變之. 少與劉備有舊，隨從周旋. 備至荊州，雍與麋竺、孫乾同為從事中郎，常為談客，往來使命. 備入益州，劉璋見雍，甚愛之. 後備圍成都，遣雍往說璋，璋遂與雍同輿而載，出城歸命. 昭烈拜雍為昭德將軍. 優游風議，性簡傲跌宕，在備坐席，猶箕踞傾倚，威儀不肅，自縱適；諸葛亮已下則獨擅一榻，項枕臥語，無所為屈. 時天旱禁酒，釀者有刑. 吏於人家索得釀具，論者欲令與作酒者同罰. 雍與昭烈游觀，見一男女行道，謂昭烈曰：「彼人欲行淫，何以不縛？」昭烈曰：「卿何以知之？」雍對曰：「彼有其具，與欲釀者同. 」昭烈大笑，而原欲釀者. 雍之滑稽，皆此類也.
山濤
晉新沓康伯山濤，字巨源，漢河內懷人也，建安十年生. 父曜，宛句令.
濤早孤，居貧，少有器量，介然不群. 性好莊老，每隱身自晦. 年四十，始為郡主簿、功曹、上計擬. 舉孝廉，州辟河南從事. 投傳而去. 未二年，有曹爽之事，遂隱身不交世務.
與司馬懿夫人張春華，即宣穆后有中表親，是以見司馬師. 師曰︰「呂望欲仕邪. 」命司隸舉秀才，除郎中. 轉驃騎將軍王昶從事中郎. 久之，拜趙國相，遷尚書吏部郎. 晚與鍾會、裴秀並申款眤. 以二人居勢爭權，濤平心處中，各得其所. 遷大將軍從事中郎. 鍾會作亂於蜀. 濤以本官行軍司馬，鎮鄴.
咸熙初，封新沓子. 轉相國左長史，典統別營. 及武帝受禪，以濤守大鴻臚，護送陳留王詣鄴.
泰始初，加奉車都尉，進新沓伯. 羊祜執政. 濤失權臣意，出為冀州刺史，加寧遠將軍. 轉北中郎將，督鄴城守事. 入為侍中，遷尚書. 以母老辭職. 後除太常卿，以疾不就. 會母喪，歸里. 詔︰「以為吏部尚書. 」濤辭以喪病，章表懇切. 會元皇后崩，遂扶輿還洛. 逼迫詔命，自力就職.
咸寧初，轉太子少傅，加散騎常侍；除尚書僕射，加侍中，領吏部. 固辭不聽. 居選職十餘年，晚值后黨專權. 濤苦表請退，詔又不許. 濤不得已，又起視事.
太康初，遷右僕射，加光祿大夫，侍中、掌選如故. 後拜司徒，復固讓，乞骸骨. 輿疾歸家. 以太康四年薨，年七十九，墓在懷慶府武陟縣西虹橋村. 贈司徒，侍中新沓伯，諡曰康.
濤居榮貴，貞慎儉約. 祿賜俸秩，散之親故. 有五子：該、淳、允、謨、簡.
趙率教
趙率教，陜西人. 萬歷中，歷官延綏參將，屢著戰功. 已，劾罷. 遼事急，詔廢將蓄家丁者赴軍前立功. 率教受知於經略袁應泰，擢副總兵，典中軍事.
天啟元年，遼陽破，率教潛逃，罪當死，幸免. 明年，王化貞棄廣寧，關外諸城盡空. 率教請於經略王在晉，願收復前屯衛城，率家丁三十八人以往. 蒙古據其地，不敢進，抵中前所而止. 其年，遊擊魯之甲以樞輔孫承宗令，救難民六千口，至前屯，盡驅蒙古於郊外. 率教乃得入，編次難民為兵，繕雉堞，謹斥堠，軍府由是粗立. 既而承宗令裨將陣練以川、湖土兵來助，前屯守始固. 而率教所招流亡至五六萬. 擇其壯者從軍，悉加訓練. 余給牛種，大興屯田，身自督課，至手足胼胝. 承宗出關閱視，大喜，以己所乘輿贈之.
時承宗分關內外為五部. 以馬世龍、王世欽、尤世祿領中、左、右部，而令率教與副將孫諫領前、後部，部各萬五千人. 率教仍駐前屯. 四年九月，承宗暴其功於朝. 擢署都督僉事，加銜總兵. 五年冬，承宗去，高第來代，諸將多所更置. 率教善事第，第亦委信之.
六年二月，蒙古以寧遠被圍，乘間入犯平川、三山堡. 率教禦之，斬首百余級，奪馬二百匹，追至高臺堡乃還. 捷聞，帝大喜，立擢都督同知，實授總兵官，代楊麒鎮山海關. 尋論功，再進右都督，世蔭本衛副千戶. 時滿桂守寧遠，亦有盛名，與率教深相得. 及寧遠被圍，率教遣一都司、四守備東援. 桂惡其稽緩，拒不納，以袁崇煥言，乃令入. 既解圍，率教欲分功. 桂不許，且責其不親援，兩人遂有隙. 中朝聞之，下敕戒諭. 而桂又與崇煥不和. 乃召還桂，令率教盡統關內外兵，移鎮寧遠.
七年正月，大清兵南征朝鮮. 率教督兵抵三岔河為牽制，卒無功. 三月，袁崇煥議修築錦州、大淩河、中左所三城，漸圖恢復. 率教移鎮錦州護工，再加左都督. 五月，大清兵圍錦州，率教與中官紀用、副將左輔、朱梅等嬰城固守. 發大炮，頗多擊傷. 相持二十四日，圍始解. 時桂亦著功寧遠，因稱「寧、錦大捷」. 魏忠賢等蒙重賞. 率教加太子少傅，蔭錦衣千戶，世襲.
崇禎元年八月移鎮永平，兼轄薊鎮八路. 逾月，掛平遼將軍印，再移至關門. 明年，大清兵由大安口南下. 率教馳援，三晝夜抵三屯營. 總兵朱國彥不令入，遂策馬而西. 十一月四日戰於遵化，中流矢陣亡，一軍盡歿. 帝聞痛悼，賜恤典，立祠奉祀.
率教為將廉勇，待士有恩，勤身奉公，勞而不懈，與滿桂並稱良將. 二人既歿，益無能辦東事者.
草酸
↔草酸者，官品，羧酸也，式 也. 亦名乙二酸、酢浆草酸. 其酸性甚強，會腐蝕. 還原性亦強，可除銹. 屬二元酸. 大黃、菠菜、酢漿草中可見.
目
目之結構，多物也，如角膜，鞏膜，虹膜，視網膜.
康熙字典
𡇡𥃦𥆤【唐韻】【集韻】【韻會】𠀤莫六切，音牧. 【說文】人眼，象形，重童子也. 【春秋元命苞】肝之使也. 【韓詩外傳】心之符也. 【禮·郊特牲】氣之淸明者也. 易說卦離爲目. 【註】南方之卦，主視. 故爲目. 【書·舜典】明四目. 【註】廣四方之視，以決天下壅蔽.
又【博雅】視也. 凡注視曰目之. 【史記·𨻰丞相世家】𨻰平去楚，渡河，船人疑其有金，目之.
又動目以諭也. 【前漢·高帝紀】范增數目羽擊沛公.
又【小爾雅】要也. 【周禮·春官】簭人掌三易，以辨九簭之名，四曰巫目. 【疏】是要目之事.
又稱也. 【穀梁傳·隱元年】段，鄭伯弟也. 以其目君，知其爲弟也. 【註】謂稱鄭伯.
又條目. 【論語】請問其目. 【註】條件也. 【前漢·劉向傳】校中祕書，各有條目.
又節目. 【禮·學記】善問者如攻堅木，先其易者，後其節目. 方氏曰：節則木理之剛，目則木理之精.
又題目. 【後漢·許劭傳】曹操微時，常求劭爲己目. 【註】命品藻爲題目. 【晉書·山濤傳】甄拔人物，各有題目，時稱山公啓事.
又凡目. 【周禮·天官·小宰】師掌官成，以治凡. 司掌官法，以治目. 【公羊傳·僖五年】一事而再見者，前目而後凡也. 【春秋·繁露】目者，偏辨其事也. 凡者，獨舉其事也.
又科目. 【舊唐書·懿宗紀】以宋震胡德融，考科目舉人. 【宋史·選舉志】宋之科目有進土，有諸科，有武舉，常選外又有制科，有童子舉，而進士得人爲盛.
又黃目，周彝名. 【禮·明堂位】鬱尊用黃目.
又暉目，鴆鳥也. 【淮南子·繆稱訓】暉目知晏. 【註】晏，無雲也. 天將晏靜，暉目先鳴.
又比目，魚名. 不比不行. 亦謂之鰈. 見【爾雅·釋地】.
又橫目，傅草別名. 鬼目，苻草別名. 俱見【爾雅·釋草】.
又海外有一目國，一目中其面而居. 見【山海經】.
又天目，山名. 【元和地志】上有兩峰，峰頂各一池，若天左右目.
又縣名. 【前漢·地理志】河目縣，屬幷州.
又州名. 【唐書·地理志】目州隷隴右道.
又姓. 【潛夫論】目夷氏，子姓，宋微子後.
又目宿，草名. 通作𥄕. 【前漢·西城傳】馬耆目宿. 【史記·大宛傳】作苜蓿.
又叶莫筆切，音密. 【夏侯湛抵疑】心有窮志，貌有飢色. 吝江河之流，不以躍舟船之檝. 惜東壁之光，不以寓貧婦之目.
說文解字
(目)人眼也. 象形. 重、童子也. 象形、緫言之. 嫌人不解二. 故釋之曰. 重其童子也. 釋名曰. 瞳、重也. 膚幕相裹重也. 子、小稱也. 主謂其精明者也. 或曰眸子. 眸、冒也. 相裹冒也. 按人目由白而盧、童而子. 層層包裏. 故重畫以象之. 非如項羽本紀所云重瞳子也. 目之引伸爲指目、條目之目. 莫六切. 三部. 凡目之屬皆从目.
(𡇡)古文目. 口象面. 中象眉目. 江沅曰. 外象匡. 内象𣮌目.
張說
張説，字道濟，或字説之，其先自范陽徙河南，更爲洛陽人. 永昌中，武后策賢良方正，詔吏部尚書李景諶糊名較覆，説所對第一，後署乙等，授太子校書郎，遷左補闕.
久視中，後逭暑三陽宮，汔秋未還. 説上疏曰：
宮距洛城百六十里，有伊水之隔，阪之峻，過夏涉秋，水潦方積，道壞山險，不通轉運，河廣無梁，咫尺千里，扈從兵馬，日費資餉. 太倉、武庫，並在都邑，紅粟、利器，蘊若山丘，奈何去宗朝之上都，安山谷之僻處？是猶倒持劍戟，示人樽柄，臣竊爲陛下不取. 夫禍變之生，在人所忽，故曰：「安樂必戒，無行所悔. 」不可一也. 宮城褊小，萬方輻湊，塡郛溢郭，並鍤無所. 排斥居人，蓬宿草次，風雨暴至，不知庇托，孤惸老病，流轉衢巷. 陛下作人父母，將若之何？不可二也. 池亭奇巧，蕩誘上心. 削巒起觀，堨流漲海，俯貫地脈，仰出雲路，易山川之氣，奪農桑之土. 延木石，運斧斤，山谷連聲，春夏不輟. 勸陛下作此者，豈正人邪？《詩》云：「人亦勞止，迄可小康. 」不可三也. 禦苑東西二十里，外無墻垣扃禁，內有榛叢溪谷，猛毅所伏，暴慝所憑. 陛下往往輕行，警蹕不肅，歷蒙密，乘險巇，卒有逸獸狂夫，驚犯左右，豈不殆哉？《易》曰：「思患豫防. 」願爲萬姓持重. 不可四也.
今北有胡寇覷邊，南有夷獠騷僥，關西小旱，耕稼是憂，安東近平，輸漕方始. 臣願及時旋軫，深居上京，息人以展農，修德以來遠，罷不急之役，省無用之費. 澄心淡懷，惟億萬年，蒼蒼群生，莫不幸甚. 臣度芻議，十不從一，何者？沮盤遊之娛，間林沚之玩，規遠圖，替近適，要後利，棄前歡，未沃明主之心，已捩貴臣之意. 然不愛死者，懼言責不職耳.
擢鳳閣舍人. 張易之誣陷魏元忠也，援説爲助. 説廷對「元忠無不順言」，忤後旨，流欽州. 中宗立，召爲兵部員外郎，累遷工部、兵部二侍郎，以母喪免. 既期，詔起爲黃門侍郎，固請終制，祈陳哀到. 時禮俗衰薄，士以奪服爲榮，而説獨以禮終，天下高之. 除喪，復爲兵部，兼修文館學士.
唐睿宗即位，擢中書侍郎兼雍州長史. 譙王重福死，東都支黨數百人，獄久不決，詔説往按，一昔而罪人得，乃誅張靈均、鄭愔，餘詿誤悉原. 帝嘉其不枉直，不漏惡，慰勞之. 玄宗爲太子，説與褚無量侍讀，尤見親禮. 逾年，進同中書門下平章事，監修國史.
景雲二年，帝謂侍臣曰：「術家言五日內有急兵入宮，爲我備之. 」左右莫對. 説進曰：「此讒人謀動東宮耳，陛下若以太子監國，則名分定，奸膽破，蜚禍塞矣. 」帝悟，下制如説言. 明年，皇太子即皇帝位，太平公主引蕭至忠、崔湜等爲宰相，以説不附己，授尚書左丞，罷政事，爲東都留守. 説知太平等懷逆，乃因使以佩刀獻玄宗，請先決策，帝納之. 至忠等已誅，召爲中書令，封燕國公，實封二百戸.
始，武后末年，爲潑寒胡戲，中宗嘗乘樓從觀. 至是，因四夷來朝，復爲之. 説上疏曰：「韓宣適魯，見周禮而嘆，孔子會齊，數倡優之罪. 列國如此，況天朝乎？今四夷請和，使者入謁，當按以禮樂，示以兵威，雖曰戎夷，不可輕也. 焉知無駒支之辯，由餘之賢哉？且乞寒潑胡，未聞典故，裸體跳足，汨泥揮水，盛德何觀焉？恐非幹羽柔遠，樽俎折沖之道. 」納之，自是遂絶.
素與姚元崇不平，罷爲相州刺史、河北道按察使. 坐累徙岳州，停實封. 説既失執政意，內自懼. 雅與蘇瓌善，時瓌子頲爲宰相，因作《五君詠》獻頲，其一紀瓌也，候瓌忌日致之. 頲覽詩嗚咽，未幾，見帝陳説忠謇有勛，不宜棄外，遂遷荊州長史.
俄以右羽林將軍檢校幽州都督，入朝以戎服見. 帝大喜，授檢校并州長史，兼天兵軍大使，修國史，敕賫稿即軍中論撰. 朔方軍大使王晙誅河曲降虜阿布思也，九姓同羅、拔野固等皆疑懼. 説持節從輕騎二十，直詣其部，宿帳下，召見酋豪慰安之. 副使李憲以虜難信，不宜涉不測. 説報曰：「吾肉非黃羊，不畏其食；血非野馬，不畏其刺. 士當見危致命，亦吾效死秋也. 」由是九姓遂安. 晙後討蘭池叛胡康待賓，詔説相聞經略. 時党項羌亦連兵攻銀城，説將歩騎萬人出合河關掩擊，破之，追北駱駝堰. 羌、胡自相猜，夜鬥，待賓遁入鐵建山，餘眾奔潰. 説招納党項，使復故處. 副使史獻請盡誅之，説不從，奏置麟州以安羌眾.
召拜兵部尚書、同中書門下三品，讓宋璟、陸象先，不許. 明年，詔爲朔方節度大使，親行五城，督士馬. 時慶州方渠降胡康願子反，自爲可汗，掠牧馬，西涉河出塞. 説進討，至木槃山禽之，俘獲三千. 乃議徙河曲六州殘胡五萬於唐、鄧仙、豫間，空河南朔方地. 以功賜實封三百戸. 故時，邊鎮兵嬴六十萬，説以時平無所事，請罷二十萬還農. 天子以爲疑，説曰：「邊兵雖廣，諸將自衛、營私爾，所以制敵，不在眾也. 以陛下之明，四夷畏威，不慮減兵而招寇，臣請以闔門百口爲保. 」帝乃可. 時衛兵貧弱，番休者亡命略盡，説建請一切募勇強士，優其科條，簡色役. 不旬日，得勝兵十三萬，分補諸衛，以強京師，後所謂「廣騎」者也.
帝自東都將還京，因幸并州. 説見帝曰：「太原王業所基，陛下巡幸，振耀威武，以申永思. 繇河東入京師，有漢武脽上祠，此禮廢闊，歷代莫舉，願爲三農祈穀，誠四海之福. 」帝納其言，過祠后土乃還. 進中書令.
説又倡封禪議，受詔與諸儒草儀，多所裁正. 帝召説與禮官學士置酒集仙殿，曰：「朕今與賢者樂於此，當遂爲集賢殿. 」乃下制改麗正書院爲集賢殿書院，而授説院學士，知院事. 東封還，爲尚書右丞相兼中書令. 詔説撰《封禪壇頌》，刻之泰山，以誇成功. 初，源乾曜不欲封禪，説固請，乃不相平. 及升山，執事官當從者，説皆引所厚超階入五品，從兵唯加勛而不賜，眾怨其專.
宇文融先獻策，括天下遊戸及籍外田，署十道勸農使，分行郡縣. 説畏其擾，數沮格之. 至是，融請吏部置十銓，與蘇釐等分治選事，有所論請，説頗抑之，於是銓綜失敘. 融恨恚，乃與崔隱甫、李林甫共劾奏説「引術士王慶則夜祠禱解，而奏表其閭；引僧道岸窺诇時事，冒署右職；所親吏張觀、範堯臣依據説勢，市權招賂，擅給太原九姓羊錢千萬. 」其言醜慘. 帝怒，詔乾曜、隱甫、刑部尚書韋抗即尚書省鞫之，發金吾兵圍其第. 説兄左庶子光詣朝堂刑耳列冤，帝遣高力士往視，見説蓬首垢面，席槁，家人以瓦器饋脫粟鹽疏，爲自罰憂懼者. 力士還奏，且言：「説往納忠，於國有功. 」帝憮然，乃停説中書令，誅慶則等，坐者猶十餘人. 説既罷政事，在集賢院專脩國史. 又乞停右丞相，不許. 然每軍國大務，帝輒訪焉. 隱甫等恐説復用，巧文詆毀，素忿説者又著《疾邪篇》，帝聞，因令致仕.
十七年，復爲右丞相，遷左丞相. 上日，敕所司供帳設樂，內出醪饌，帝爲賦詩. 俄授開府儀同三司. 十八年卒，年六十四，爲停正會，贈太師，謚曰文貞，群臣駁異未決，帝爲制碑，謚如太常，繇是定.
説敦氣節，立然諾，喜推藉後進，於君臣朋友大義甚篤. 帝在東宮，所與秘謀密計甚眾，後卒爲宗臣. 朝廷大述作多出其手，帝好文辭，有所爲必使視草. 善用人之長，多引天下知名士，以佐佑王化，粉澤典章，成一王法. 天子尊尚經術，開館置學士，脩太宗之政，皆説倡之. 爲文屬思精壯，長於碑誌，世所不逮. 既謫岳州，而詩益淒婉，人謂得江山助雲. 常典集賢圖書之任，間雖致仕一歳，亦修史於家.
始，帝欲授説大學士，辭曰：「學士本無大稱，中宗崇寵大臣，乃有之，臣不敢以爲稱. 」固辭乃免. 後宴集賢院，故事，官重者先飲，説曰：「吾聞儒以道相高，不以官閥爲先後. 太宗時修史十九人，長孫無忌以元舅，每宴不肯先舉爵. 長安中，與修《珠英》，當時學士亦不以品秩爲限. 」於是引觴同飲，時伏其有體. 中書舍人陸堅以學士或非其人，而供擬太厚，無益國家者，議白罷之. 説聞曰：「古帝王功成，則有奢滿之失，或興池觀，或尚聲色. 今陛下崇儒向道，躬自講論，詳延豪俊，則麗正乃天子禮樂之司，所費細而所益者大. 陸生之言，蓋未達邪. 」帝知，遂薄堅.
説嘗自爲其父碑，帝爲書其額曰：「嗚呼，積善之墓. 」説歿後，帝使就家錄其文，行於世. 開元後，宰相不以姓著者，曰燕公云. 大暦中，詔配享玄宗廟廷. 子均、垍、埱.
水蒸氣
水蒸氣者，氣態水也. 水沸成此物，蒸水者至攝氏一百度以得，故名. 目不能見，無色無味無嗅. 中性，非酸非鹼. 水蒸氣遇鎂等金屬反應而生氧化物與氫.
常人之誤
常人云蒸水之白煙者為水蒸氣者也，不然. 水蒸氣無色也，蒸水時水沸成蒸氣，遇冷，凝成水也. 故白煙為水滴. [[Category:水]]
秦莊公
秦莊公，嬴姓，秦氏，諱其，秦仲長子，周時秦君.
嗣位
秦仲二十三年，莊公父秦仲歿於伐戎之役，莊公乃嗣位，為秦第五君.
病薨
莊公居於先祖故地西犬丘，生子三，長曰世父. 世父曰：「西戎殺我祖仲，我不殺戎王，遂不敢入城以居. 」，於是率軍伐西戎，讓位於弟襄公.
四十四年，莊公薨，襄公嗣位.
父
秦仲
引據
分類:秦本紀
筆
分類:筆
迪奧·布蘭度
性狡黠，善權謀，通武略. 幼家貧，因其父達利歐殘暴虐己，乃鴆殺之. 父歿遂往名門喬斯達氏為養子. 及長，謀圖喬斯達氏之財，復故技重施欲鴆殺其義父. 然為義兄喬納森識其謀，遂止. 迪奧不甘其敗，乃竊喬納森之物名曰「石鬼面」者，並覆於己面，藉其力化作吸血鬼. 未幾，歸附者漸眾，其勢大成欲霸天下. 喬納森聞之即赴其巢，欲除之以報父仇. 迪奧雖祭其妖術與之纏鬥，然終折於其手，二人乃同沒於大西洋.
迪奧嘗為不死身，乃陰奪喬納森之尸以為生. 後百年，迪奧復降世. 據埃及國都開羅以圖霸，並遣其部欲誅喬斯達之裔. 空條承太郎者，喬納森之玄孫也，有萬夫不當之勇. 聞迪奧作祟於埃及，遂往而鋤奸. 迪奧甚懼之，乃屢逞其謀欲伏殺空條於道. 然氣數已盡，遂復敗於空條，其身亦化作灰燼矣.
馬列毛主義
馬列毛主義者，馬克思主義之一派也.
夫二十稘，中土國門洞開，瞠乎列國，而其群品，非資本主義，非封建，亦非列國屬地. 勞工階級、民族資產階級、地主、農民為主體，貨郎、買辦、官僚、藩鎮並而構之. 若此境遇，毛澤東之互辯法，楷定於此. 而馬克思言及英國、法國之境遇，曠絕而言「首要矛盾」者，其以為「無產階級同資產階級牴牾相抗，蓋本則也. 而至社會主義革命見，此等本則通而可用也. 」若夫毛澤東，其以馬克思主義分論法，執認今之要務，蓋尋要義定而分之也. 然其以為「實踐為首、理性悉其派生」 之論點，見於其所為，其互駁也. 若二十世紀上半葉之馬克思主義者，以其退讓於民族主義、民族資產階級之行為，云其「主退讓黨人」、「投機取巧者」也. 然二十世紀中葉之馬克思主義者，以其無產階級繼續革命之法、特重階級鬥爭之觀點，云其國際共產主義運動之最激進者也.
毛澤東以為，農民戮民可為革命之主體，代以未及格之中國無產階級. 此等理路，或曰諒信「人之底質力量」，今人詬之以「惟意志論」，其融串其社會主義建設之思想，獨見於「文化大革命」理論之中.
若夫其創首創者，「群眾路線」是也. 此蘇聯未曾及也. 其言：
⋯⋯其云勞工所享之諸權，未曾言勞工率典治國、司理廠肆、控摶文化教育之權也. 而此等權利，蓋社會主義之勞工理當之權也. 若夫無此權利，則工作權、肄業權、憩息權無從言也.
夫社會主義民主，首當其衝者，蓋勞工有無對治敵對勢力之權利也. 報紙、雜誌、廣播、電影諸傳媒，當軸者孰邪？發起議論者孰邪？此等悉皆權利之問題. ...總而言之，勞工率典治國，管治上層建築，此必須之策. 人民之權利，吾等不可以為有數者平天下，無數者管制於有數者之下，享諸勞動之權利也.
至於科學文化，其理聲拒「專家治國」之說，而以「群眾治國」、「群眾科學」為基策. 而至極者，「科學種田」是也.
⋯⋯夫群眾科學者，蓋以群眾組織為基，而為科學研究及技術維新. 其源於抗戰時「科學普屬運動」，猶言科學技術侍於人民，群眾掌司科學. 及至五十年代，其可見於漢字及排字法之革新、防治血吸蟲病、赤腳醫生制度、電子工業及運籌學之群眾運動、農村氣象學調查、地震群防、化石文物之發見.
⋯⋯一眾少女有為「科學小組」，以豬糞施肥精耕土地，以為「科學種田」. 維此緣由，非以為技術精進，亦非生態之法，而以為此理傾覆「女性不精農桑」之舊法. 可言之，中國之「科學種田」蓋激進之民羣維新之工具也.
與毛澤東思想之異同
馬列毛主義云其馬列主義之進階，類列寧主義之於馬克思主義也；若毛澤東思想，蓋馬列主義施用於中國者也. 今黨謂毛澤東思想也.
馬列毛主義含攝文革理論，沿緣至今；毛澤東思想封限於文革之前.
蜘蛛俠 (動畫)
《蜘蛛俠》，美利堅公司所作動畫也，斯坦·李原著. 一九九四年十一月十九日，FOX Kids公司以原著改動畫而映，至一九九八年一月三十一日終.
人物
分類:美國動畫
窺鏡
縮圖|[[單窺筒]] 窺鏡者，又稱窺遠鏡、望遠鏡，清|淸人謂之「千里眼」 ，窺探之鏡也. 其多形筒，內有透鏡二，是謂「窺筒」，又以其能觀四海於萬里之外而曰「萬里鏡」. 窺鏡用以光學，可探天上衆星、可觀人間萬物，衍生品繁多，用途亦殊廣.
引據
分類:器 分類:天文
辨謬
《辨謬》，西洋亞里士多德纂《具器大典》之一篇也.
亞子舉十三謬論，謂之：
龐統
龐統字士元，漢襄陽人也，光和二年生.
早年
龐統，字士元，襄陽人. 少樸鈍，未有識者. 潁川司馬徽清雅有知人鑒，統弱冠往見. 徽甚異之，以為南州士之冠冕，由是漸顯. 後郡命為功曹. 性好人倫，勤於長養. 每所稱述，多過其才，時人怪而問之，統答曰：「當今天下大亂，雅道陵遲，善人少而惡人多. 方欲興風俗，長道業，不美其譚即聲名不足慕企，不足慕企而為善者少矣. 今拔十失五，猶得其半，而可以崇邁世教，使有志者自勱，不亦可乎？」
吳將周瑜助劉備取荊州，因領南郡太守. 瑜卒，統送喪至吳，吳人多聞其名. 及當西還，並會昌門，陸績、顧劭、全琮皆往. 統曰：「陸子可謂駑馬有逸足之力，顧子可謂駑牛能負重致遠也. 」謂全琮曰：「卿好施慕名，有似汝南樊子昭. 雖智力不多，亦一時之佳也. 」績、劭謂統曰：「使天下太平，當與卿共料四海之士. 」深與統相結而還.
輔佐劉備
劉備領荊州，統以從事守耒陽令，在縣不治，免官. 魯肅遣先主書曰：「龐士元非百里才也，使處治中、別駕之任，始當展其驥足耳. 」諸葛亮亦言之於備，備見與善譚，大器之，以為治中從事. 親待亞於諸葛亮，遂與亮並為軍師中郎將. 亮留鎮荊州. 統隨從入蜀.
益州牧劉璋與備會涪，統進策曰：「今因此會，便可執之，則將軍無用兵之勞而坐定一州也. 」備未採納. 璋既還成都，備當為璋北征漢中，統復說曰：「楊懷、高沛，璋之名將，各仗強兵，據守關頭，聞數有箋諫璋，使發遣將軍還荊州. 將軍未至，遣與相聞，說荊州有急，欲還救之，並使裝束，外作歸形；此二子既服將軍英名，又喜將軍之去，計必乘輕騎來見，將軍因此執之，進取其兵，乃向成都. 」備然其計，即斬懷、沛，還向成都，所過輒克.
於涪大會，置酒作樂，謂統曰：「今日之會，可謂樂矣. 」統曰：「伐人之國而以為歡，非仁者之兵也. 」劉備醉，怒曰：「武王伐紂，前歌後舞，非仁者邪？卿言不當，宜速起出！」於是統逡巡引退. 備尋悔，請還. 統復故位，初不顧謝，飲食自若. 備謂曰：「向者之論，阿誰為失？」統對曰：「君臣俱失. 」備大笑，宴樂如初.
建安十九年，進圍雒縣，統率眾攻戰，為流矢所中，卒，時年三十六. 先主痛惜，言則流涕. 追賜統爵關內侯，諡曰靖侯.
評
三國志評曰：龐統雅好人流，經學思謀，于時荊、楚謂之高俊.
據
三國志·蜀志·龐統法正傳
滿桂
滿桂，蒙古人，幼入中國，家宣府. 稍長，便騎射. 每從征，多斬馘. 軍令，獲敵首一，予一官，否則賚白金五十. 桂屢得金，不受職. 年及壯，始為總旗. 又十余年為百戶. 後屢遷潮河川守備. 楊鎬四路師敗，薦小將知兵者數人，首及桂. 移守黃土嶺. 為總督王象乾所知，進石塘路遊擊、喜峰口參將.
天啟二年，大學士孫承宗行邊，桂入謁. 壯其貌，與談兵事，大奇之. 及出鎮山海，即擢副總兵，領中軍事. 承宗幕下，文武輻輳，獨用桂. 桂椎魯甚，然忠勇絕倫，不好聲色，與士卒同甘苦.
明年，承宗議出關修復寧遠. 問誰可守者. 馬世龍薦孫諫及李承先，承宗皆不許. 袁崇煥、茅元儀進曰：「滿桂可. 但為公中軍，不敢請耳. 」承宗曰：「既可，安問中軍. 」呼桂語之，慨然請行. 世龍猶疑其不可，承宗不聽. 即日置酒，親為之餞. 桂至寧遠，與崇煥協心城築，屹然成重鎮. 語具《崇煥傳》中.
時蒙古部落駐牧寧遠東鄙，遼民來歸者悉遭劫掠，承宗患之. 四年二月，遣桂及總兵尤世祿襲之大淩河. 諸部號泣西竄，東鄙以寧. 拱兔、炒花、宰賽諸部陽受款而陰懷反側. 桂善操縱，諸部鹹服，歲省撫賞銀不貲. 初，城中郭外，一望丘墟. 至是軍民五萬余家，屯種遠至五十里. 承宗上其功. 詔擢都督僉事，加銜總兵. 承宗乃令典後部，與前部趙率教相掎角. 督餉郎中楊呈秀侵克軍糧，副將徐漣激之變，圍崇煥署. 憚桂家卒勇猛，不敢犯，結隊東走. 桂與崇煥追斬首惡，撫余眾而還.
六年正月，清軍以數萬騎來攻，遠邇大震，桂與袁崇煥死守. 始攻西南城隅，發西洋紅夷炮，傷攻者甚眾. 明日轉攻南城，用火器拒卻之，圍解. 帝大喜，擢都督同知，實授總兵官. 再論功，加右都督，蔭副千戶，世襲. 桂疏謝，並自敘前後功. 優詔褒答，再進左都督.
桂初與率教深相得. 是役也，怒其不親救，相責望. 帝聞之，下敕戒勉. 而崇煥復與桂不和，言其意氣驕矜，謾罵僚屬，恐壞封疆大計，乞移之別鎮，以關外事權歸率教. 舉朝皆知桂可用，慮同城或僨事，遂召還. 督師王之臣力言桂不可去，而召命已下. 又請用之關門. 崇煥皆不納. 閏六月乃命以故秩僉書中軍府事. 未幾，崇煥亦自悔，請仍用之臣言，帝可之，命桂掛印移鎮關門，兼統關外四路及燕河、建昌諸軍，賜尚方劍以重事權.
碳化物
縮圖|200x200像素|此物碳化鈣，即電石也 碳化物，碳之化合物也. 用於工業. 分類有四.
滿桂
七年五月，大清兵圍錦州，分兵略寧遠. 桂遣兵救，被圍笊籬山. 桂與總兵尤世祿赴之，大戰相當. 遂入寧遠城，與崇煥為守禦計. 俄大清兵進薄城下，桂率副將尤世威等出城迎，頗有殺傷，桂亦身被重創. 捷聞，加太子太師，世蔭錦衣僉事. 及崇煥休去，之臣再督師，盛推桂才，請仍鎮寧遠. 會蒙古炒花諸部離散，桂與之臣多收置之麾下.
碳化物
離子碳化物
即鹽類碳化物也. 碳與鹼金屬、鹼土金屬、汞、銅、鋁、鋅、鎘等金屬合而成之. 例有碳化鈣，亦名電石，會與水反應而生乙炔氣.
滿桂
莊烈帝已嗣位，詔之臣毋蹈袁應泰、王化貞故轍，並責桂阿之臣意. 桂遂請病乞休，不允. 崇禎元年七月，言官交劾之臣，因及桂. 之臣罷，桂亦召還府. 適大同總兵渠家楨失事，命桂代之. 大同久恃款弛備，插部西侵，順義王遂入境大掠. 家楨及巡撫張翼明論死，插部遂挾賞不去. 桂至，遍閱八路七十二城堡，邊備大修，軍民恃以無恐.
碳化物
共價碳化物
性硬，如碳化硼、碳化矽. 可作磨石、砂紙等，用於工業.
滿桂
明年冬十月，大清兵入近畿. 十一月詔諭勤王. 桂率五千騎入衛，次順義，與宣府總兵侯世祿俱戰敗，遂趨都城. 帝遣官慰勞，犒萬金，令與世祿俱屯德勝門. 無何，合戰，世祿兵潰，桂獨前鬥. 城上發大炮佐之，誤傷桂軍，桂亦負傷，令入休甕城. 旋與袁崇煥、祖大壽並召見，桂解衣示創，帝深嘉嘆. 十二月朔復召見，下崇煥獄，賜桂酒饌，令總理關、寧將卒，營安定門外.
碳化物
間隙碳化物
碳形小，填與原子間，如於隙，故名. 有碳化鎢、碳化鈦等. 性如金屬，硬.
滿桂
桂驍勇敢戰. 所部降丁間擾民，桂不能問. 副將申甫所統多市人，桂軍淩之. 夜發矢，驚其營，有死者. 御史金聲以聞，帝亦不問. 及大壽軍東潰，乃拜桂武經略，盡統入衛諸軍，賜尚方劍，趣出師. 桂曰：「敵勁援寡，未可輕戰. 」中使趣之急，不得已，督黑雲龍、麻登雲、孫祖壽諸大將，以十五日移營永定門外二里許，列柵以待. 大清兵自良鄉回，明日昧爽，以精騎四面蹙之. 諸將不能支，大敗，桂及祖壽戰死，雲龍、登雲被執. 帝聞，震悼，遣禮部侍郎徐光啟致祭，贈少師，世蔭錦衣僉事，襲升三級，賜祭
李如楨
李如楨，李成梁第三子. 由父廕為指揮使. 屢加至右都督，並在錦衣. 嘗掌南、北鎮撫司，提督西司房，列環衛者四十年. 最後，軍政拾遺，部議罷職，章久留不下. 如楨雖將家子，然未曆行陣，不知兵. 及兄李如柏革任，遼人謂李氏世鎮遼東，邊人憚服，非再用李氏不可，巡撫周永春以為言. 而是時如柏兄弟獨如楨在，兵部尚書黃嘉善遂徇其請，以如楨名上，帝即可之. 時萬曆四十七年四月也.
蓬金鐵
蓬金鐵，原名馬拉·西多拔，泰王國巴蜀華欣人也，一九三五年二月十二日生. 幼習武於曼谷隆賓尼道場，年十九，當泰國拳擊冠軍，一九六〇年年二十有五，世界次輕量級拳擊冠軍. 乃戰日本原田政彥，三挫而不餒，卒勝.
李如楨
如楨藉父兄勢，又自以錦衣近臣，不肯居人下. 未出關，即遣使與總督汪可受講鈞禮，朝議譁然，嘉善亦特疏言之. 如楨始怏怏去. 既抵遼，經略楊鎬使守鐵嶺. 鐵嶺故李氏宗族墳墓所在. 當如柏還京，其族党部曲高貲者悉隨之而西，城中為空. 後鎬以孤城難守，令如楨還屯瀋陽，僅以參將丁碧等防守，力益弱. 大清兵臨城，如楨擁兵不救，城遂失. 言官交章論列，經略熊廷弼亦論如楨十不堪，乃罷任. 天啟初，言者復力攻，下獄論死. 崇禎四年，帝念成梁勳，特免死充軍.
蓬金鐵
後設館授藝，一九八二年歿於曼谷，年四十七. 其故里有「蓬金鐵園」，內立碑，以勵後人.
學園偵探團
學園偵探團，日本漫畫也. 日團隊CLAMP著，平成四年一月佈告於《月刊飛鳥》. 日版付梓於角川書店，臺灣中文版付梓於臺灣東販. 亦有動畫. 九年五月初三初映於東京電視台.
分類:平成漫畫 分類:平成動畫
父
父者，生子之男也. 俗曰爸、爹.
拓撲量子場論
拓撲量子場論者，量子場論一也，其相關函數於時空（微分）同胚下不變. 於物理，彼為吾人初窺完整量子場論之方便法門；於疇算，彼為廿世紀八十年代以降之重要範式，貫代數、幾何、拓撲諸學，啓示新知.
父
分類:五倫
拓撲量子場論
公理
(待續)
沿革
(待續)
李如梅
如梅，字子清. 李成梁五子也. 亦由父廕，曆都指揮僉事. 從兄李如松征日本，卻敵先登. 屢遷遼東副總兵. 二十四年，炒花、卜言兔將入犯，如梅謀先襲之. 督部將方時新等出塞三百里，直搗其廬帳，斬首百餘級而還. 明年，如梅與參政楊鎬謀復從鎮西堡出塞，潛襲敵營，失利，損部將十人，士卒百六十人. 如梅以血戰重創，免罪.
日本封事敗，其年八月，進署都督僉事，充禦倭副總兵，赴朝鮮援剿，時麻貴三路進師，令如梅將左軍，與右軍共攻蔚山. 如梅偕參將楊登山騎兵先進，設伏海濱，而令遊擊擺賽以輕騎誘賊，斬首四百有奇，餘賊遁歸島山. 副將陳寅冒矢石奮呼上，破柵兩重. 至第三柵，垂拔，楊鎬為總理，宿與如梅昵，不欲寅功出其上，遽鳴金收軍. 翊日，如梅至，攻之，不能拔. 已而賊援至，如梅軍先奔，諸軍亦相繼潰. 贊畫主事丁應泰劾鎬，並劾如梅當斬者二，當罪者十，帝不納. 旋用為禦倭總兵官. 會其兄如松戰歿，即命如梅馳代之. 逾年，坐擁兵畏敵，劾罷. 久之，起僉書左府. 四十年，鎬巡撫遼東，力薦如梅為帥. 不得，至以死爭. 給事中麻僖、御史楊州鶴力持不可，乃止.
成梁諸子，如松最果敢，有父風. 其次稱如梅，然躁動，非大將才，獨楊鎬深信. 後復倚任其兄如柏，卒以致敗.
太后
太后者，先帝之妻也. 先帝在時，為皇后，帝崩則為太后.
褚時健
褚時健，公元一九二八年生於雲南玉溪市. 年少，追隨中共，參加革命. 國初，大興反右派，逮常人治罪下獄，褚公多有不忍，遂以右派之名為人逮之. 文革後，任玉溪捲菸廠廠長，其廠凋敝頹敗，行將倒閉. 褚公力挽狂瀾，勵精圖治，歷十八年，乃成紅塔集團大業，盛時，為亞洲最大菸廠，納稅千億計. 褚公年七十，因貪污受賄罪被查，身陷囹圄，女自殺，兒遠走，功名利祿不復存焉，落魄之境，可謂慘矣. 越有年，公罹病獄中，遂保外就醫. 不能閒，乃在哀牢山租地，僱人種橙，嘗言：橙子品質為重，種植管理學問大矣，雖細枝末節，亦不可不查也. 又言：農民苦矣，尋路助之，足慰吾心. 褚工嘔心瀝血，事必躬親，凡數年，碩果累累，盈利頗豐，為天下贊. 二〇一九年三月，褚公時健卒於玉溪，年九十一.
長島區
長島區（泰文：เกาะยาว），泰南攀牙府之區也，處攀牙灣，初人稀，一九〇三年始置次區，一九八八年升為大區，轄大、小長島及他島二十餘. 今其上已通公路，亦有渡船往復布吉與攀牙城耳. {|
法正
法正字孝直，漢右扶風郿人也，熹平五年生. 祖父真，有清節高名. 建安初，天下飢，正入蜀依劉璋，久之，為新都令，後召署軍議校尉. 既不任用，又為其州邑俱僑客者所謗，志意不得. 益州別駕張松與正相善，松稱說劉備有雄略，密謀協規，願共戴奉，因說璋宜迎備，使之討張魯，復令正銜命. 正既宣指，陰獻策於備. 十九年，進圍成都. 璋既稽伏. 以正為蜀郡太守、揚武將軍，外統都畿，內為謀主. 備自立為漢中王，以正為尚書令、護軍將軍.
以正為蜀郡太守、揚武將軍，外統都畿，內為謀主. 一餐之德，睚眥之怨，無不報復，擅殺毀傷己者數人. 或謂諸葛亮曰：「法正於蜀郡太縱橫，將軍宜啟主公，抑其威福. 」亮答曰：「主公之在公安也，北畏曹公之強，東憚孫權之逼，近則懼孫夫人生變於肘腋之下；當斯之時，進退狼跋，法孝直為之輔翼，令翻然翱翔，不可復制，如何禁止法正使不得行其意邪！」
正信「士為知己者死」，備與曹操爭，勢有不便，宜退，而備大怒不肯退，無敢諫者. 矢下如雨，正乃往當備前，備雲：「孝直避箭. 」正曰：「明公親當矢石，況小人乎？」備乃曰：「孝直，吾與汝俱去. 」遂退. 明年卒，時年四十五. 諡曰翼侯.
正子邈，賜爵關內侯，官至奉車都尉、漢陽太守.
氫氧化鈣
氫氧化鈣，又名熟石灰，式，強鹼也. 澄清水溶液稱石灰水，可驗二氧化碳與二氧化硫二者. 白色固體也，微溶於水.
製
生石灰者氧化鈣，遇水，反應甚烈，成此物. 放熱.
置鈣於水中，可成氫氧化鈣與氫氣. 久之，液益濁，濾，成澄清石灰水.
化學式：
反應
此物鹼也. 故混此品與酸，可得鈣鹽與水也. 此謂酸鹼中和，放熱.
並銨|銨鹽，熱之，生氨、鈣鹽，與水.
硫酸銨
硫酸銨者，又稱硫銨，非官品也. 離子化合物，式(NH4)2SO4. 因用於農而為人所知，功大也，有此，田肥物良. 於水性酸，溶水.
制
並硫酸與氨，酸鹼反應，生此. 此放熱反應也.
亦可並碳酸銨與硫酸鈣. 此反應生可溶水之硫酸銨與不溶之碳酸鈣.
裘千仞
裘千仞者，宋人，號鐵掌水上漂，第十四代鐵掌幫之主. 武藝精湛，長輕功，尤善鐵掌. 乃金庸所作《射雕英雄傳》之惡役也.
其人五短身材，乃第十三代鐵掌幫主上官劍南之徒. 有一兄名「千丈」，一妹名「千尺」. 千仞嘗為全真教主王重陽所邀赴華山論劍，其以鐵掌神功未成，自知非重陽敵手，故而謝絕赴會，遂隱居於鐵掌峰閉門苦練凡十餘載. 及功大成乃出山，襄助金國趙王完顏洪烈父子以圖江南. 後為重陽之師弟周伯通所敗，遂駕輕功遠遁西域. 未幾，赴華山欲奪「天下第一」之名，然復敗於「北丐」洪七公之手. 終悔其過，乃入空門，師從於「南帝」一燈. 法號「慈恩」，潛修佛法，然因造業深重而難盡除.
後二十載，隨其師一燈往絕情谷求取情花解藥. 及會其妹千尺，引動惡業乃欲興殺戮. 幸為黃蓉，一燈等所解，遂徹悟. 又十六載，遇元|蒙古金輪國師，與其戰至日夜. 終為其掌力所傷，圓寂於黑龍潭.
分類:金庸小說人物
商貨(馬學)
夫商貨，蓋勞動之物，專於所易換者也. 之於原人，有產而無商；之於資本主義，其之形性有二：一曰用值，二曰市值. 用值者，商貨之用也，此商貨之實也；市值者，商貨之利也，此商貨之所得易也. 然商貨之用，相異而不勘，然其得易，必有同，此市值也. 商貨之所產，蓋勞動為之，而人功之形性，亦有二焉：一曰有形勞動，二曰無異勞動. 有形勞動者，而為商貨之用也，此天人之屬也；然有形質違，堪能量異？遂能勘量者，無異勞動是也，茲市值之所由也. 此人人之屬也.
後商貨之市值，何以決之邪？曰：「羣功須量」也. 商貨之市值，決於縻功，商貨市值，茲若之大，遂縻功愈大也. 然商貨形同，然異人殊功，時晷不同，個所漏時，曰分私功時也. 然分私功時，無以楨榦市值；而羣功須時者，蓋於當計，由產之漏時也.
況市值決於功量，無寧分羣之別，亦剖以簡障之別也. 簡者，無庸拊循而為者也；障者，砥礪淘煉而為者，實簡功之倍蓰也.
或言，茲之抵牾，曰「羣別二功之別也. 」商貨之產，在於易者，實盈羣需，而所產之功，得與羣性也. 然欲產何貨，產之何道，所產幾何，此私端也. 故殖者之羣私於一，蓋盡商貨抵牾之源也.
卓文君
卓文君，漢蜀郡臨邛人，富人卓王孫女. 《西京雜記》曰︰「文君姣好，眉色如望遠山，臉際常若芙蓉，肌膚柔滑如脂，十七而寡. 」
一夕，王孫為臨邛令王吉召客，客以百數，司馬相如亦至. 酒酣，吉前奏琴曰︰「竊聞長卿好之，願以自娛. 」相如辭謝，為鼓一再行. 是時文君新寡，好音，故相如繆與吉相重，而以琴心挑之. 相如之臨邛，車騎，雍容閒雅甚都；及飲卓氏，弄琴，文君竊從戶窺之，心說而好之，恐不得當也. 既罷，相如乃令人重賜文君侍者通殷勤. 文君夜亡奔相如，相如乃與馳歸. 家居徒四壁立.
王孫大怒曰︰「女至不材，我不忍殺，不分一錢也. 」人或謂王孫，王孫終不聽. 相如初與文君還成都，居貧，愁懣，以所著《鷫鸘裘》就市，人陽昌貰酒與文君為歡，既而文君抱頸而泣，曰︰「我平生富足，今乃以衣裘貰酒. 」遂相與謀於成都賣酒. 相如親著犢鼻褌，滌器以恥王孫，王孫果以為病，乃厚給文君，文君遂為富人.
居久之，蜀人楊得意為狗監，侍孝武. 上讀子虛賦而善之. 得意曰︰「臣邑人司馬相如為此賦. 」上召問相如. 相如請為天子賦游獵，賦成奏之，天子以為郎. 蒙唐略通夜郎，因通西南夷. 卭筰之君長聞南夷與漢通，得賞賜多，多願為內臣妾，請吏，天子拜相如為中郎將，建節往使. 乘傳. 至蜀，蜀太守以下郊迎，縣令負弩先驅. 於是卓王孫喟然而嘆，自以得使女尚長卿晚.
長卿素有消渴疾，及還成都，悅文君之色，遂以發痼疾，乃作《美人賦》，欲以自刺而終，不能，改卒以此疾至死，文君為誄，傳于世.
又相如將聘茂陵人女為妻，卓文君作《白頭吟》以自絕，相如乃止.
按《採蘭雜志》︰「卓文君，閨中庭內有一井，文君手汲則甘香，用以沐浴，則滑澤鮮好. 他人汲之，與常井等. 沐浴亦不少異，至今尚存，即文君井也. 」
司馬相如
司馬相如字長卿，漢蜀郡成都人.
少好讀書，擊劍，名犬子，慕藺相如之為人，更名相如. 以訾為郎，事景帝，為武騎常侍，梁孝王來朝，從鄒陽、枚乘之徒，相如說之，因病免，客遊梁，著子虛之賦.
會梁孝王薨，相如家貧. 過臨邛令王吉. 吉繆為恭敬. 臨邛富人卓王孫為令召客. 酒酣，奏琴，王孫有女文君新寡，相如以琴心挑之. 文君夜亡奔相如，歸成都. 家徒四壁立. 文君乃與相如俱之臨邛，買酒舍，文君當罏. 相如著犢鼻褌，滌器市中. 卓王孫恥之，乃分僮百人，錢百萬.
歸成都，為富人，蜀人楊得意為狗監，侍上. 上讀子虛賦喜之，曰︰「朕獨不得與此人同時哉. 」得意言︰「邑人司馬相如為此賦. 」上驚，召見相如，請為天子游獵之賦. 上令尚書給筆札，為上林. 賦以奏，天子以為郎.
口吃有消渴病，嘗稱疾閒居，從上至長楊. 上好自擊熊豕，相如疏諫善之. 上好仙奏大人賦. 病免，居茂陵. 元狩六年卒. 天子以相如病，使取其書，而相如已死，遺書一卷言封禪事，奏之，天子異焉.
太史公曰︰「《春秋》推見至隱，《易》本隱之以顯，《大雅》言王公大人而德逮黎庶，《小雅》譏小己之得失，其流及上. 所以言雖外殊，其合德一也. 相如雖多虛辭濫說，然其要歸引之節儉，此與《詩》之風諫何異. 揚雄以為靡麗之賦，勸百風一，猶馳騁鄭衛之聲，曲終而奏雅，不已虧乎. 余采其語可論者著于篇. 」
火山
火山者，乃地中之火，由此發竅而出之路也. 其穴口所吐者，並有浮石溫石等隨火發出，上為黑煙，灰燼渣滓騰空如濃雲，俯不見日. 其火山高低不等，其低者則火由穴口發出，高者則山旁綻裂，火由縫出. 其山中噴出之石灰漿水等則低者常多，高者常罕.
分類:地形
蓋勒特·格林德沃
蓋勒特·格林德沃者，黑巫師也. 乃英國作家J.K.羅琳小說《哈利波特》之惡役.
其人生卒年不詳，天資聰穎，少時入德姆蘭學院. 年十六，因其陰習黑魔法之術，乃革學籍. 嘗與同遊，二人皆懷大志欲揚威於海內. 後鄧氏歸家，其弟斥其愚妄，遂止. 格氏至東歐，奪「接骨木魔杖」於葛果羅威之所，藉其威以縱惡. 及殺諸法師，歸附者漸眾. 因其為亂甚劇，鄧氏遂與之戰，並敗格氏囚其身於紐蒙迦德獄. 後五十載，有一黑巫師名曰「」者，欲獲「接骨木魔杖」以霸世界，乃至紐蒙迦德獄與格氏商. 格氏緘其口，佛氏怒，遂咒殺之.
分類:哈利波特